dwar emenda għar-Regoli ta' Proċedura tal-Parlament fid-dawl tal-proposti mill-Grupp ta' Ħidma għar-Riforma Parlamentari dwar il-ħidma tar-rapporti Plenarji u r-rapporti ta' inizjattiva

Kumitat dwar l-Affarijiet Kostituzzjonali

PROPOSTA GĦAL DEĊIŻJONI TAL-PARLAMENT EWROPEW Error!

RIŻULTAT TAL-VOTAZZJONI FINALI FIL-KUMITAT………

PROPOSTA GĦAL DEĊIŻJONI TAL-PARLAMENT EWROPEW

dwar l-emenda ta' l-Artikolu 2 tar-Regoli ta' Proċedura tal-Parlament Ewropew

Il-Parlament Ewropew ,

– wara li kkunsidra d-deċiżjonijiet tal-Konferenza tal-Presidenti tal-25 ta' Ottubru u tat-12 ta' Diċembru 2007,

– wara li kkunsidra l-ittri mibgħuta mill-President tiegħu tal-15 ta' Novembru 2007 u tal-31 ta' Jannar 2008,

– wara li kkunsidra l-Ewwel Rapport Interim tal-Grupp ta' Ħidma għar-Riforma Parlamentari rigward 'Il-plenarja u l-kalendarju ta' l-attivitajiet' ippreżentat lill-Konferenza tal-Presidenti fis-6 ta' Settembru 2007 (PE 392.600/CPG) u l-konklużjonijiet tiegħu rigward ir-rapporti ta' inizjattiva,

– wara li kkunsidra l-Artikolu 199 tat-Trattat KE,

– wara li kkunsidra l-Artikoli 201 u 202 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Kostituzzjonali ( A6–0197/2008 ),

Jiddeċiedi li jemenda r-Regoli ta' Proċedura tiegħu kif jidher hawn taħt;

Jinnota li l-emendi se jidħlu fis-seħħ fl-ewwel jum tas-sessjoni parzjali li ġejja, barra l-punti 2 u 3 ta' l-Anness IIa l-ġdid, li se jidħlu fis-seħħ fl-ewwel jum tal-leġiżlatura parlamentari tiegħu li tibda f'Lulju 2008; jinnota li l-Artikolu 45(1a) għandu japplika b'mod ugwali għar-rapporti awtorizzati qabel ma tidħol fis-seħħ din id-dispożizzjoni;

Jiddeċiedi li l-Emenda 5 rigward l-Artikolu 39(2) fid-deċiżjoni tat-13 ta' Novembru 2007 dwar l-emenda għar-Regoli ta' Proċedura tal-Parlament fid-dawl ta' l-Istatut għall-Membri

Testi adottati ta' dik id-data, P6_TA(2007)0500 . se tidħol fis-seħħ fl-ewwel jum tas-sessjoni parzjali li ġejja;

Jiddeċiedi, skond l-Artikolu 204(c), li jippubblika d-deċiżjoni tal-Konferenza tal-Presidenti dwar ir-Regoli u l-Prattiki dwar rapporti fuq inizjattiva tagħhom kif modifikati mid-deċiżjonijiet tagħha tat-12 ta' Diċembru 2007 u ta' l-14 Frar 2008 bħala anness għar-Regoli tal-Proċedura; Jagħti istruzzjonijiet lis-Segretarju Ġenerali biex jaġġorna dan l-anness bi qbil ma' deċiżjonijiet futuri mill-Konferenza tal-Presidenti rigward din il-kwistjoni;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

Ir-Regoli ta' Proċedura tal-Parlament

Artikolu 38 a (ġdid)

Id-drittijiet ta' inizjattiva mogħtija mit-Trattati lill-Parlament

F'każijiet fejn it-Trattati jagħtu dritt ta' inizjattiva lill-Parlament, il-kumitat responsabbli jista' jiddeċiedi jfassal rapport fuq inizjattiva tiegħu

Ir-rapport għandu jinkludi:

a) mozzjoni għal riżoluzzjoni;

b) fejn hu xieraq, abbozz ta' deċiżjoni jew abbozz ta' proposta;

c) dikjarazzjoni spjegattiva inkluż, fejn hu xieraq, dikjarazzjoni finanzjarja.

Fejn l-adozzjoni ta' att mill-Parlament jeħtieġ l-approvazzjoni jew il-kunsens tal-Kunsill u l-opinjoni jew il-kunsens tal-Kummissjoni, il-Parlament jista', wara l-votazzjoni għall-att propost, u bi proposta mir-rapporteur, jiddeċiedi li jippostponi l-votazzjoni tal-mozzjoni għal riżoluzzjoni sakemm il-Kunsill jew il-Kummissjoni jkunu ddikjaraw il-pożizzjoni tagħhom.

Ir-Regoli ta' Proċedura tal-Parlament

Artikolu 45 – paragrafu 1 a (ġdid)

Ir-rapporti fuq inizjattiva tagħhom għandhom jiġu eżaminati mill-Parlament skond il-proċedura bi preżentazzjoni qasira stipulata fl-Artikolu 131a.

Emendi għal testi bħal dawn m'humiex ammissibbli biex jitqiesu fil-plenarja sakemm ma jkunux imressqa mir-rapporteur biex titqies informazzjoni ġdida, imma mozzjonijiet għal riżoluzzjoni alternattivi jistgħu jitressqu bi qbil ma' l-Artikolu 151(4).

Dan il-paragrafu m'għandux japplika fejn is-suġġett tar-rapport jikkwalifika għal dibattitu ta' prijorità fil-plenarja, fejn ir-rapport jitfassal skond dritt ta' inizzjattiva msemmi fl-Artikoli 38a jew 39, jew fejn ir-rapport jista' jitqies bħala rapport strateġiku skond il-kriterji stipulati mill-Konferenza tal-Presidenti 1 .

1 Ara d-deċiżjoni relevanti tal-Konferenza tal-Presidenti, riprodotta fl-Anness… tar-Regoli ta' Proċedura

Ir-Regoli ta' Proċedura tal-Parlament

Id-dispożizzjonijiet ta' dan l-Artikolu għandhom japplikaw 'mutatis mutandis' f'każi fejn it-Trattati jagħtu d-dritt ta' inizjattiva lill-Parlament.

Fejn is-suġġett tar-rapport jaqa' taħt id-dritt ta' inizjattiva msemmi fl-Artikolu 38a., l-awtorizzazzjoni tista' tinżamm fuq il-bażi li l-kundizzjonijiet stipulati fit-Trattati ma ġewx sodisfatti.

Ir-Regoli ta' Proċedura tal-Parlament

F'dawn il- każi , il-Konferenza tal-Presidenti għandha tieħu deċiżjoni fi żmien xahrejn.

Fiż-żewġ każijiet , il-Konferenza tal-Presidenti għandha tieħu deċiżjoni fi żmien xahrejn.

Ir-Regoli ta' Proċedura tal-Parlament

Mistoqsijiet li jitolbu tweġiba bil-miktub lill-Kunsill jew lill-Kummissjoni jistgħu jsiru minn kull Membru.

L-interpellanti jkunu esklussivament responsabbli esklussiva tal-kontenut tal-mistoqsija.

Mistoqsijiet li jitolbu tweġiba bil-miktub lill-Kunsill jew lill-Kummissjoni jistgħu jsiru minn kull Membru bi qbil mal-linji gwida 1 .

1 Ara l-Anness IIa

Ir-Regoli ta' Proċedura tal-Parlament

Il-mistoqsijiet għandhom jiġu ppreżentati bil-miktub lill-President li għandu jgħaddihom lill-istituzzjoni konċernata.

Dubji rigward l-inammissibilità ta' mistoqsija għandha tittieħed deċiżjoni dwarhom mill-President.

Id-Deċiżjoni tiegħu għandha tkun innotifikata lill-persuna lil tagħmel il-mistoqsija.

Ir-Regoli ta' Proċedura tal-Parlament

Kull Membru jista' jagħmel mistoqsijiet li jitolbu tweġiba bil-miktub lill-Bank Ċentrali Ewropew.

Kull Membru jista' jagħmel mistoqsijiet li jitolbu tweġiba bil-miktub lill-Bank Ċentrali Ewropew bi qbil mal-linji gwida 1 .

1 Ara l-Anness IIa

Ir-Regoli ta' Proċedura tal-Parlament

Artikolu 131 a (ġdid)

Preżentazzjoni qasira

Mat-talba tar-rapporteur jew fuq proposta tal-Konferenza tal-Presidenti, il-Parlament jista' wkoll jiddeċiedi li kwistjoni li ma jkollhiex bżonn dibattitu sħiħ trid tiġi trattata permezz ta' preżentazzjoni qasira fil-plenarja mir-rapporteur.

F'dak il-każ, il-Kummissjoni għandu jkollha l-opportunità li tindaħal u kwalunkwe Stat Membru għandu jkollu d-dritt li jirreaġixxi billi jippreżenta dikjarazzjoni miktuba addizzjonali skond l-Artikolu 142(7).

Ir-Regoli ta' Proċedura tal-Parlament

Il-Kummissjoni u l-Kunsill għandhom, bħala regola, jingħataw l-attenzjoni fid-dibattitu dwar rapport preċiż wara l-preżentazzjoni tiegħu mir-rapporteur.

Madankollu, f'dibattitu dwar xi proposta tal-Kummissjoni, il-President għandu jistieden lill-Kummissjoni sabiex titkellem l-ewwel biex tippreżenta l-proposta tagħha fil-qosor, u meta d-dibattitu jkun dwar test li joriġina mill-Kunsill, il-President jista' jistieden lill-Kunsill sabiex jitkellem l-ewwel, u f'kull każ ir-rapporteur għandu jieħu l-kelma wara.

Il-Kummissjoni u l-Kunsill u r-rapporteur jistgħu jiġu mismugħa mill-ġdid, b'mod partikolari biex jirrispondu għad-dikjarazzjonijiet magħmula mill-Membri.

Il-Kummissjoni, il- Kunsill u r-rapporteur jistgħu jiġu mismugħa mill-ġdid, b'mod partikolari biex jirrispondu għad-dikjarazzjonijiet magħmula mill-Membri.

Ir-Regoli ta' Proċedura tal-Parlament

Grupp politiku jista' jqiegħed fuq il-Mejda mozzjoni għal riżoluzzjoni li tkun tfittex li tissostitwixxi riżoluzzjoni għal mozzjoni mhux leġiżlattiva li tkun tinsab f'xi rapport ta' kumitat.

Grupp politiku jew għall-inqas erbgħin Membru jistgħu jressqu mozzjoni għal riżoluzzjoni alternattiva għal mozzjoni għal riżoluzzjoni mhux leġiżlattiva mniżżla fir- rapport tal-kumitat.

F'każ bħal dan, il-grupp ma jistax iqiegħed fuq il-Mejda emendi għal mozzjoni għal riżoluzzjoni mill-kumitat responsabbli.

Il-mozzjoni għal riżoluzzjoni tal-grupp ma tistax tkun itwal mill-mozzjoni għal riżoluzzjoni tal-kumitat.

Fuq din għandu jittieħed vot uniku mingħajr emendi fil-Parlament.

F'każ bħal dan, il-grupp jew il-Membri kkonċernati ma jistgħux iressqu emendi għall- mozzjoni għal riżoluzzjoni mill-kumitat responsabbli.

Il-mozzjoni għal riżoluzzjoni alternattiva ma tistax tkun itwal mill-mozzjoni għal riżoluzzjoni tal-kumitat.

L-Artikolu 103(4) għandu japplika skond il-każ.

Ir-Regoli ta' Proċedura tal-Parlament

Anness II a (ġdid)

Linji gwida għal mistoqsijiet għal tweġiba bil-miktub skond l-Artikoli 110 u 111

Mistoqsijiet għal tweġiba bil-miktub għandhom:

- jaqgħu taħt il-kompetenza u r-responsabilità ta' l-istituzzjoni kkonċernata u jkunu ta' interess ġenerali;

- ikunu konċiżi u jkollhom interrogazzjoni li tinftiehem sew;

- jevitaw lingwaġġ offensiv;

- jevitaw milli jsemmu kwistjonijiet strettament personali;

Jekk mistoqsija ma tikkonformax ma' dawn il-linji gwida, is-Segretarjat għandu jipprovdi lill-awtur b'parir dwar kif tista' titfassal il-mistoqsija sabiex tkun ammissibbli.

Jekk mistoqsija identika jew simili tkun tressqet u twieġbet matul is-sitt xhur ta' qabel, is-Segretarjat għandu jibgħat kopja tal-mistoqsija u tat-tweġiba ta' qabel lill-kittieb.

Il-mistoqsija ripetuta m'għandhiex titressaq sakemm il-kittieb ma jsemmix żviluppi sinifikanti ġodda jew sakemm ma jkunx qed ifittex informazzjoni ulterjuri.

Jekk mistoqsija tfittex informazzjoni fattwali jew statistika li diġà tkun disponibbli fil-librerija tal-Parlament, dan ta' l-aħħar għandu jinforma lill-Membru, li jista' jirtira l-mistoqsija.

Mistoqsijiet dwar kwistjonijiet relatati jistgħu jitwieġbu flimkien.

I. Sfond għall-inizjattiva tar-riforma

L-aġenda ta' riforma interna tal-Parlament ħadet importanza ġdida minħabba l-ftehima b'suċċess dwar it-Trattat ta' Riforma, li taġġorna u tkabbar bil-kbir l-irwol tal-Parlament Ewropew bħala attur primarju fil-proċess leġiżlattiv.

L-objettiv ewlieni tal-proċess tar-riforma li beda fil-preżent huwa li jitjiebu l-proċeduri ta' ħidma, biex isiru iżjed trasparenti u biex l-istituzzjonijiet tagħna jersqu iżjed viċin lejn dak li jistennew iċ-ċittadini llum il-ġurnata mill-Parlament Ewropew.

It-tibdiliet proposti huma l-prodott ta' proċess ta' riflessjoni fil-fond, li r-riżultati tagħhom ġew ikkonkretizzati f'passi sussegwenti.

Il-Konferenza tal-Presidenti tal-Parlament Ewropew iddeċidiet fil-laqgħa tagħha tal-15 ta' Frar 2007 li tistabbilixxi Grupp ta' Ħidma għar-Riformi Parlamentari ppresedut mis-Sra Dagmar Roth-Behrendt.

Bi qbil mal-mandat ikkonferut, is-Sra Roth-Behrendt ippreżentat l-Ewwel Rapport Interim, li jittratta dwar 'il-Plenarja u l-Kalendarju ta' l-Attivitajiet', fis-6 ta' Settembru 2007.

Il-Konferenza tal-Presidenti, fil-laqgħa tagħha tal-25 ta' Ottubru 2007, laqgħat ir-rapport u adottat kważi l-proposti kollha għal riforma li jidhru f'dak id-dokument.

Ħafna minn dawn it-tibdiliet jistgħu jsiru taħt l-awtorità tal-Konferenza nnifisha, imma numru partikolari minnhom jeħtieġ modifiki fir-Regoli ta' Proċedura tal-Parlament.

Għalhekk f'dik l-okkażjoni, il-Konferenza ddeċidiet li tippreżenta quddiem il-Kumitat għall-Affarijiet Kostituzzjonali l-punti li ġejjin:

– It-tfassil tal-linji gwida għall-proċedura għal mistoqsijiet bil-miktub lill-Kummissjoni u l-Kunsill.

– L-introduzzjoni ta' proċedura li tippermetti li r-rapporti li jikkwalifikaw għall-Artikolu 131(2) jibbenefikaw mill-opportunità li jiġu ppreżentati fil-plenarja mir-rapporteur segwiti minn reazzjoni mill-Kummissjoni u mill-fakultà għal Membri oħra biex iressqu kontribut bil-miktub.

– Il-possibilità għall-introduzzjoni u l-konklużjoni ta' dibattiti fil-plenarja dwar testi leġiżlattivi mir-rapporteur.

Filwaqt li jitqiesu d-deliberazzjonijiet ulterjuri tal-Grupp ta' Ħidma għar-riformi parlamentari, il-Konferenza tal-Presidenti ddeċidiet fit-12 ta' Diċembru 2007 dwar ir-referenza lill-Kumitat għall-Affarijiet Kostituzzjonali dwar punti addizzjonali rigward l-introduzzjoni ta' proċedura simplifikata għal rapporti mhux leġiżlattivi u r-reviżjoni tar-Regoli ta' Proċedura sabiex jiġi ffaċilitat it-tfassil tar-Rapporti ta' Inizjattiva Leġiżlattiva.

B'konformità ma' din id-deċiżjoni u skond l-Artikolu 202 tar-Regoli ta' Proċedura, il-Kumitat għall-Affarijiet Kostituzzjonali kkunsidra t-tibdiliet li ġew issuġġeriti.

Il-kontenut u l-ispjegazzjoni tal-miżuri ta' riforma li ġew adottati

Il-paragrafi li ġejjin jipprovdu spjegazzjoni tar-raġuni li tiġġustifika l-adozzjoni tal-miżuri ta' riforma proposti mir-rapporteur.

Ir-referenzi sistematiċi għas-suġġeriment konkret li ġie fformulat mill-Grupp ta' Ħidma għar-Riforma Parlamentari huma wkoll inklużi f'din id-dikjarazzjoni.

L-emendi għar-Regoli ta' Proċedura mdaħħla fid-deċiżjoni tal-Parlament huma miġbura mill-ġdid fi gruppi u illustrati f'erba' taqsimiet li jirreferu għall-punti differenti li tqajmu mill-Konferenza tal-Presidenti.

Ir-riforma tal-proċeduri rigward il-mistoqsijiet bil-miktub lill-Kunsill jew lill-Kummissjoni skond l-Artikolu 110 (emendi 5, 6 u 11)

Il-Grupp ta' Ħidma għar-Riforma Parlamentari osserva fil-konklużjonijiet tiegħu li l-prattika attwali rigward il-mistoqsijiet bil-miktub lill-Kunsill jew lill-Kummissjoni skond l-Artikolu 110 jidhru b'mod ċar li mhumiex sodisfaċenti.

Il-Kummissjoni lmentat ukoll b'mod qawwi dwar in-numru ta' mistoqsijiet bħal dawn u dwar kif l-ammont ta' xogħol amministrattiv li jsir biex jitwieġbu jitfa' xogħol fuq is-servizzi tagħha.

Fil-qafas ta' l-isforzi mmirati biex jintroduċu struttura iżjed ċara u programmar strateġiku ġdid għas-sessjonijiet parzjali, l-Ewwel Rapport Interim ressaq l-idea li jiġu fformulati kriterji u linji gwida ta' l-ammissibilità għal dawn il-mistoqsijiet simili għal dawk li jinsabu attwalment għall-mistoqsijiet orali skond l-Artikolu 109.

Kif issemma' hawn fuq, il-Konferenza tal-Presidenti laqgħet dan is-suġġeriment.

Ir-rapporteur tiegħek għalhekk qies kif se tiġi implimentata din il-proposta u wasal għall-konklużjoni li s-soluzzjoni x-xierqa għandha tkun dik li tiġi adottata modifika parzjali ta' l-Artikolu 110 flimkien mad-dħul ta' Anness II a ġdid għar-Regoli ta' Proċedura.

Paragrafu 1 ta' l-Artikolu huwa emendat sabiex ikun hemm referenza għall-Anness, li huwa inkluż fl-Emenda 11 u fih jinsabu l-linji gwida meħtieġa għall-ammissibilità tal-mistoqsijiet bil-miktub.

Il-modifika għall-Artikolu 110(2) tistabbilixxi li l-President jiggverna dwar l-ammissibilità tal-mistoqsijiet bil-miktub.

Madankollu, sabiex ikun hemm risposta għall-biżgħat li ammont ta' xogħol eċċessiv jista' jfixkel l-attività tiegħu/tagħha, irid jiġi nnutat li, skond l-Artikolu 20(3), il-President jista' dejjem jibbenefika mill-possibilità li jiddelega s-setgħat tiegħu lill-Viċi President skond l-Artikolu 110(2).

Il-kriterji huma fformulati b'tali mod li dejjem jirrispettaw id-dritt tal-Membri li jindirizzaw il-mistoqsijiet bil-miktub lill-Kummissjoni u li jistennew tweġiba f'qasir żmien.

Min-naħa l-oħra dispożizzjonijiiet ċari huma introdotti biex jiġi evitat kwalunkwe abbuż ta' dan id-dritt, il-bżonn li jitwarrbu mistoqsijiet identiċi jew simili (punt 3 ta' l-Anness il-ġdid), kif ukoll in-nuqqas ta' ammissibilità ta' mistoqsijiet li jagħmlu użu minn lingwaġġ offensiv (punt 1 ta' l-Anness il-ġdid).

Dan il-punt, b'mod partikulari, għandu jevita kwalunkwe offiża possibbli għall-valuri fundamentali ta' l-Unjoni Ewropea.

Is-Segretarjat tal-Presidenza se jkun responsabbli li jressaq suġġerimenti xierqa lil dawk il-Membri li l-mistoqsijiet tagħhom ma jissodisfawx il-linji gwida msemmija fl-Anness IIa.

Sabiex is-Segretarjat jiġi provdut b'ammont ta' żmien ħalli jadatta l-istruttura interna tiegħu biex tlaħħaq ma' dawn il-ħidmiet, punti 2 u 3 ta' l-Anness IIa se jidħlu fis-seħħ fi stadju iktar tard.

L-introduzzjoni ta' l-Artikolu 131a l-ġdid dwar il-preżentazzjoni qasira ta' rapport li ma jkollux bżonn dibattitu sħiħ (emenda 8)

Il-Grupp ta' Ħidma għar-Riforma Parlamentari osserva li, sabiex titjieb il-kwalità ta' kif tiġi ppjanata l-aġenda għas-sessjonijiet parzjali, ir-rapporteurs u r-rapporteurs ta' l-oppożizzjoni għandhom jingħataw iżjed inċentivi għall-applikazzjoni aħjar ta' l-Artikolu 131 dwar il-proċedura fil-plenarja mingħajr emendi u dibattiti.

L-Ewwel Rapport Interim dwar "il-Plenarja u l-Kalendarju ta' l-Attivitajiet" ippropona l-introduzzjoni ta' inċentiva għar-rapporteurs biex jiġi evitat milli jagħmlu dibattitu sħiħ billi jippjanaw ħin allokat li fih ir-rapporteurs ikunu jistgħu jippreżentaw ir-rapporti tagħhom fil-plenarja mingħajr diskussjonijiet sussegwenti.

Filwaqt li tqies dan is-suġġeriment, ir-rapporteur tiegħek għażel l-introduzzjoni ta' l-Artikolu 131a l-ġdid.

Din l-emenda ttejjeb il-prattika attwali.

Fil-futur il-Parlament jista' jagħżel, mat-talba tar-rapporteur u fuq proposta tal-Konferenza tal-Presidenti li rapport, li ma jkollux bżonn ta' dibattitu sħiħ, jiġi ppreżentat fil-plenarja mir-rapporteur waqt ħin allokat speċifiku.

Il-preżentazzjoni mir-rapporteur tkun segwita biss minn reazzjoni mill-Kummissjoni, u l-ebda intervent ieħor mill-Membri ma jkun possibbli.

Il-Membri, madankollu, għandhom l-opportunità li jippreżentaw interventi bil-miktub skond id-dispożizzjonijiet ta' l-Artikolu 142(7).

Barra minn hekk, bi qbil mar-rakkomandazzjonijiet imsemmija f'Kapitlu 4 ta' l-Ewwel Rapport Interim dwar ir-riforma parlamentari u għad-deċiżjonijiet meħuda mill-Konferenza tal-Presidenti fit-12 ta' Diċembru 2007, dan l-artikolu l-ġdid jipprovdi l-proċedura ġenerali għall-eżami fil-plenarja ta' rapporti fuq inizjattiva tagħhom bi ftit eċċezzjonijiet (ara taqsima 4 t'hawn taħt).

Iż-żieda fil-viżibilità tal-Parlament fid-dibattiti billi jiġi mmodifikat l-Artikolu 142 dwar l-allokazzjoni tal-ħin tad-diskors (emenda 9)

Rigward il-prijoritajiet tal-Parlament għall-organizzazzjoni ta' dibattiti annwali, il-Grupp ta' Ħidma għar-Riforma Parlamentari nnota l-bżonn li tiżdied il-viżibilità tal-Parlament u li tikber il-ħeġġa matul id-diskussjonijiet.

Sabiex jintlaħaq dan l-għan, l-Ewwel Rapport Interim magħmul minn dak il-Grupp ta' Ħidma rrakkomanda l-indħil fl-organizzazzjoni tad-dibattiti billi jiġu implimentati numru ta' miżuri.

Fost dawn dehret b'mod partikolari d-dispożizzjoni bħala regola ġenerali li diskussjonijiet dwar testi leġiżlattivi għandhom jiġu introdotti u konklużi mir-rapporteur.

Il-modifika sempliċi tal-Pargrafu 5 ta' l-Artikolu 142 li tidher f'din id-deċiżjoni sservi l-għan ta' dik ir-rakkomandazzjoni.

Mill-bidu nett, il-preżentazzjoni tar-rapport parlamentari mir-rapporteur tikkontribwixxi bil-kbir biex tingħata pożizzjoni predominanti lill-Parlament Ewropew għall-punt relevanti diskuss fil-qafas tal-proċess leġiżlattiv.

Min-naħa l-oħra, jekk dan l-arranġament jikkostitwixxi regola ġenerali għall-kondotta normali tad-dibattitu, id-dispożizzjoni minnha nnifisha ma żżommx lill-President tal-Parlament milli jiddeċiedi, f'ċirkustanzi speċifiċi, li għal raġunijiet partikolari r-rappreżentant tal-Kummissjoni jew ir-rappreżentant tal-Kunsill għandu jitħalla jitkellem l-ewwel.

Il-formulazzjoni proposta mir-rapporteur tiegħek, finalment tiżgura wkoll li, wara d-dikjarazzjoni magħmula mill-Kunsill u/jew il-Kummissjoni u mill-Kelliema li huma uffiċjalment magħżula mill-Gruppi Politiċi tagħhom, it-tieni parti tad-dibattitu tista' tkun irriservata għal interventi u mistoqsijiet minn dawk il-Membri li jkunu qed jattendu u jipparteċipaw fl-assemblea.

Il-proċedura hija għalhekk magħmula b'tali mod li toffri l-possibilità li jkun hemm diskussjoni komprensiva dwar il-proposti tal-Kummissjoni kif ukoll dwar testi li joriġinaw mill-Kunsill.

Il-modifiki tar-Regoli fir-rigward tar-rapporti fuq inizjattiva tagħhom (emendi 1, 2, 3, 4 u 10)

Fit-12 ta' Diċembru 2007, il-Konferenza tal-Presidenti approvat iżjed miżuri ta' riforma li jfittxu li jagħmlu differenza bejn it-tipi varji ta' rapporti fuq inizjattiva tagħhom u bbażati fuq il-proposti tal-Grupp ta' Ħidma għar-Riforma Parlamentari.

Se jkun hemm ħames kategoriji ta' rapporti fuq inizjattiva, kull wieħed bi proċedura distinta għall-awtorizzazzjoni u t-trattament fil-plenarja: Rapporti ta' Inizjattiva Leġiżlattiva; Rapporti Strateġiċi (li jirreaġixxu għal inizjattivi strateġiċi u ta' prijorità inklużi fil-Programm Leġiżlattiv u ta' Ħidma annwali tal-Kummissjoni); Rapporti ta' Inizjattiva Mhux Leġiżlattiva; Rapporti ta' Ħidma u ta' Mmoniterjar Annwali; Rapporti ta' Implimentazzjoni;

Skond din id-differenza, il-Konferenza tal-Presidenti ddeċiediet ukoll li tressaq quddiem il-Kumitat għall-Affarijiet Kostituzzjonali punti ġodda li jeħtieġu xi tibdiliet fir-Regoli ta' Proċedura tal-Parlament.

Il-Kumitat kien ukoll meħtieġ li jipproċedi għall-konsolidazzjoni teknika koerenti tar-Regoli fir-rigward ta' rapporti mhux leġiżlattivi in ġenerali u ta' rapporti fuq inizjattiva b'mod partikolari.

Bi qbil ma' din it-talba r-rapporteur tiegħek qed jipproponi sett koerenti ta' emendi.

Sabiex jiġu ċċarati u kkonsolidati r-Regoli fir-rigward ta' rapporti li jkollhom x'jaqsmu mad-drittijiet ta' inizjattiva konferuti lill-Parlament mit-Trattati, jidher xieraq li jiġi introdott l-Artikolu 38a il-ġdid (emenda 1).

Il-kumitat responsabbli jkun intitolat li jieħu d-deċiżjoni li jfassal rapport bħal dan li jkun suġġett għal awtorizzazzjoni mill-Konferenza tal-Presidenti skond l-Artikolu 45.

L-Artikolu 38a sar simili għall-Artikolu 39 eżistenti dwar inizjattivi leġiżlattivi.

Minħabba aspetti proċedurali differenti, kien preferibbli li tiġi proposta Regola ġdida li tipprovdi ċertu linji gwida għat-tfassil ta' dawn ir-rapporti.

Din ir-Regola l-ġdida tintroduċi wkoll il-possibilità li tissospendi, b'mod simili għall-proċedura skond l-Artikolu 53, il-votazzjoni finali dwar rapporti bħal dawn fil-plenarja, sabiex fejn hu xieraq tinstab ftehima mal-Kunsill u l-Kummissjoni.

Sospensjoni bħal din tippermetti wkoll l-adozzjoni ta' l-opinjoni tal-Kummissjoni fejn hu xieraq, mingħajr ma jsir neċessarju li jitressaq it-tieni rapport fil-Plenarja.

Il-kliem il-ġdid propost użat fl-Artikolu 45(2) jissuġġerixxi li l-awtorizzazzjoni għal inizjattivi msemmija fl-Artikolu 38a tista' tinżamm biss f'każijiet li fihom ma jiġux issodisfatti l-kundizzjonijiet stipulati mit-Trattati (emenda 3) u li deċiżjoni trid tingħata fi żmien xahrejn (emenda 4), kif huwa attwalment il-każ għall-inizjattivi skond l-Artikolu 192 tat-Trattat KE (Artikolu 39.)

Min-naħa l-oħra, l-Artikolu 45 huwa modifikat iżjed u b'dan jintroduċi proċedura simplifikata għall-kategoriji l-oħra tar-Rapporti fuq Inizjattiva Tagħhom bl-eċċezzjoni ta' dawk l-inizjattivi kwalifikati bħala rapporti strateġiċi mill-Konferenza tal-Presidenti (emenda 2).

Il-Paragrafu 1a l-ġdid propost ta' l-Artikolu 45 jipprovdi għal dawn ir-rapporti li jridu jiġu ppreżentati fil-plenarja mir-rapporteur, b'reazzjoni mill-Kummissjoni skond l-Artikolu 131a (ara emenda 8).

Barra minn hekk, fil-każ ta' dawk ir-rapporti fuq inizjattiva tagħhom li mhumiex ibbażati fuq test tal-Kummissjoni u li ma jistgħux jitqiesu bħala rapport pre-leġiżlattiv, il-Grupp ta' Ħidma ppreżenta l-possibilità għall-Gruppi li jressqu riżoluzzjoni alternattiva jew possibilment riżoluzzjonijiet ta' kompromess.

Għalhekk, il-Paragrafu 1 a l-ġdid ta' l-Artikolu 45 jgħid li emendi għal rapporti bħal dawn mhumiex ammissibbli sakemm ma jitressqux bi qbil ma' l-Artikolu 151(4).

Sabiex ma jiġux preklużi Membri individwali minn kwalunkwe possibilità li jiġi emendat test propost, l-Artikolu 151(4) huwa emendat biex jestendi d-dritt li tiġi ppreżentata wkoll riżoluzzjoni alternattiva għal grupp ta' erbgħin Membru (emenda 10).

Fl-opinjoni tar-rapporteur tiegħek, proċedura bħal din tippermetti Membri individwali li juru r-rieda politika tagħhom b'mod koerenti, li jista' jinqara u trasparenti.

Dan jevita wkoll milli jkun hemm kontradizzjoni għad-dispożizzjonijiet li jkunu qed jiġu adottati fl-istess test u għalhekk titjieb il-kwalità tat-test imsemmi.

Jekk ikun tressaq numru ta' mozzjonijiet għal riżoluzzjoni alternattivi, huwa xieraq li jitressaq kompromess f'forma ta' mozzjoni għal riżoluzzjoni konġunta, bl-istess mod skond l-Artikolu 103(4).

L-għan ta' l-emenda proposta hija wkoll li tingħata l-flessibilità neċessarja fl-applikazzjoni tar-regoli l-ġodda.

F'każi speċifiċi (per eżempju, rapporti mmirati għal dibattiti ewlenin) l-Artikolu 45(1a) jagħti l-opportunità lill-Konferenza tal-Presidenti li tiddeċiedi, fuq il-bażi ta' raġunijiet ġustifikati, li rapport jiġi eżaminat b'mod eċċezzjonali bi qbil mar-regoli proċedurali ġenerali.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali


dwar l-emenda tar-Regoli ta' Proċedura tal-Parlament Ewropew rigward l-approvazzjoni tal-Kummissjoni

Kumitat għall-Affarijiet Kostituzzjonali

PROPOSTA GĦAL DEĊIŻJONI TAL-PARLAMENT EWROPEW Error!

RIŻULTAT TAL-VOTAZZJONI FINALI FIL-KUMITAT………

Il-Parlament Ewropew ,

– wara li kkunsidra l-ittra mingħand il-President tiegħu bid-data ta' l-14 ta' Diċembru 2006,

– wara li kkunsidra r-riżoluzzjoni tiegħu ta' l-1 ta' Diċembru 2005 dwar il-linji gwida għall-approvazzjoni tal-Kummissjoni

ĠU C 285 E, 22.11.2006, p.

– wara li kkunsidra l-Artikoli 201 u 202 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Kostituzzjonali ( A6‐0198/2008 ),

Jiddeċiedi li jemenda r-Regoli ta' Proċedura tiegħu kif jidher hawn taħt;

Ifakkar li dawn l-emendi jidħlu fis-seħħ fl-ewwel ġurnata tas-sessjoni parzjali li jmiss;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

Ir-Regoli ta' Proċedura tal-Parlament

Test fis-seħħ

Il-Kumitat għandu jistieden lill-persuna nominata biex tagħmel stqarrija u twieġeb għall-mistoqsijiet.

Il-Kumitat għandu jistieden lill-Kummissarju nnominat biex jagħmel stqarrija u jwieġeb għall-mistoqsijiet.

Is-seduti ta' smigħ għandhom ikunu organizzati b'tali mod li jippermetti li l-Kummissarji nnominati jagħtu lill-Parlament l-informazzjoni rilevanti kollha.

Id-dispożizzjonijiet rigward l-organizzazzjoni tas-seduti ta' smigħ għandhom ikunu stipulati f'anness għar-Regoli ta' Proċedura 1 .

1 Ara l-Anness XVI b.

Ir-Regoli ta' Proċedura tal-Parlament

Test fis-seħħ

F'każ ta' bidla fil-portafoll matul iż-żmien tal-kariga tal-Kummissjoni, il-Kummissarji konċernati għandhom jiġu mistiedna jidhru quddiem il-kumitati responsabbli mill-oqsma ta' kompetenza rispettivi.

F'każ ta' bidla sostanzjali fil-portafoll matul iż-żmien tal-kariga tal-Kummissjoni, il-ħatra ta' Kummissarju għal post vakanti jew ta' Kummissarju ġdid wara l-adeżjoni ta' Stat Membru ġdid, il-Kummissarji konċernati għandhom jiġu mistiedna jidhru quddiem il-kumitati responsabbli mill-oqsma ta' kompetenza rispettivi, skond il-paragrafu 2.

Ir-Regoli ta' Proċedura tal-Parlament

Anness XVI b (ġdid)

Test fis-seħħ

Linji gwida għall-approvazzjoni tal-Kummissjoni

Għandhom japplikaw il-prinċipji, il-kriterji u l-arranġamenti li ġejjin sabiex il-kulleġġ kollu tal-Kummissjoni jkun suġġett għall-vot ta' kunsens tal-Parlament:

(a) Evalwazzjoni

Il-Parlament għandu jevalwa l-Kummissarji nnominati fuq il-bażi tal-kompetenza ġenerali, l-impenn Ewropew u l-indipendenza personali tagħhom.

Għandu jevalwa l-għarfien tal-portafoll li għalih qed ikunu proposti u l-ħiliet ta' komunikazzjoni tagħhom.

Il-Parlament għandu joqgħod attent b'mod partikulari għall-bilanċ bejn is-sessi.

Jista' jesprimi ruħu dwar l-allokazzjoni tar-responsabilitajiet tal-portafolli mill-President elett.

Il-Parlament jista' jfittex li jikseb kull informazzjoni rilevanti biex jieħu deċiżjoni dwar il-kapaċità tal-Kummissarji nnominati.

Il-Parlament jistenna li l-informazzjoni rigward l-interessi finanzjarji tagħhom tkun żevalata bis-sħiħ.

(b) Seduti ta' smigħ

Kull Kummissarju nnominat għandu jkun mistieden jidher quddiem il-kumitat jew kumitati kompetenti għal seduta ta' smigħ waħda.

Is-seduti ta' smigħ għandhom isiru fil-pubbliku.

Is-seduti ta' smigħ għandhom ikunu organizzati b'mod konġunt bejn il-Konferenza tal-Presidenti u l-Konferenza taċ-Chairpersons tal-Kumitati.

Għandhom isiru arranġamenti xierqa biex ikunu assoċjati l-kumitati rilevanti meta l-portafolli jkunu mħallta.

Hemm tliet għażliet:

(i) jekk il-portafoll tal-Kummissarju nnominat jaqa' taħt il-mandat ta' kumitat wieħed, il-Kummissarju nnominat għandu jinstema' minn dak il-kumitat biss;

(ii) jekk il-portafoll tal-Kummissarju nnominat jaqa' bejn wieħed u ieħor ugwalment taħt il-mandat ta' iktar minn kumitat wieħed, il-Kummissarju nnominat għandu jinstema' minn dawn il-kumitati flimkien fl-istess seduta; u

(iii) jekk il-portafoll tal-Kummissarju nnominat jaqa' primarjament taħt il-mandat ta' kumitat wieħed u sa ċertu punt biss taħt il-mandat ta' għall-inqas kumitat ieħor, il-Kummissarju nnominat għandu jinstema' mill-kumitat li għandu r-responsabilità primarja, u dan għandu jistieden lill-kumitat l-ieħor jew lill-kumitati l-oħra biex jattendu għas-seduta ta' smigħ.

Il-President elett tal-Kummissjoni għandu jkun ikkonsultat bis-sħiħ dwar l-arranġamenti.

Il-kumitati għandhom iressqu mistoqsijiet bil-miktub lill-Kummissarji nnominati kmieni biżżejjed qabel is-seduta.

In-numru ta' mistoqsijiet sostantivi bil-miktub għandu jkun limitat għal ħamsa għal kull kumitat responsabbli.

Is-seduti ta' smigħ għandhom isiru f'ċirkostanzi, u skond kundizzjonjiet, li fihom il-Kummissarji nnominati jgawdu minn opportunità ugwali u ġusta biex jippreżentaw lilhom infushom u l-opinjonijiet tagħhom.

Il-Kummissarji nnominati għandhom ikunu mistiedna biex jagħmlu dikjarazzjoni orali tal-bidu ta' mhux aktar minn għoxrin minuta.

It-tmexxija tas-seduta għandha ssir bl-għan li jkun żviluppat djalogu politiku pluralistiku bejn il-Kummissarji nnominati u l-Membri.

Qabel tmiem is-seduta ta' smigħ, il-Kummissarji nnominati għandu jkollhom l-opportunità li jagħmlu dikjarazzjoni qasira ta' l-għeluq.

(c) Evalwazzjoni

Vidjow irrekordjat u b'indiċi tas-seduti ta' smigħ għandu jitiqiegħed għad-dispożizzjoni tar-reġistru pubbliku fi żmien erbgħa u għoxrin siegħa.

Il-kumitati għandhom jiltaqgħu mingħajr dewmien wara s-seduta ta' smigħ biex jevalwaw il-Kummissarji nnominati individwali.

Dawk il-laqgħat għandhom isiru in camera.

Il-kumitati għandhom ikunu mistiedna biex jiddikjaraw jekk il-Kummissarji nnominati humiex ikkwalifikati kemm biex ikunu membri tal-kulleġġ kif ukoll biex iwettqu d-dmirijiet partikolari assenjati lilhom.

Jekk il-kumitat ma jkunx jista' jilħaq konsensus dwar iż-żewġ punti, iċ-Chairperson tiegħu, meta jkun falla kull tentattiv ieħor, għandu jressaq dawn iż-żewġ deċiżjonijiet għall-vot sigriet.

Id-dikjarazzjonijiet ta' evalwazzjoni tal-kumitati għandhom ikunu ppubblikati u ppreżentati f'laqgħa konġunta tal-Konferenza tal-Presidenti u l-Konferenza taċ-Chairpersons tal-Kumitati, li għandha ssir in camera.

Wara skambju ta' opinjonijiet, il-Konferenza tal-Presidenti u l-Konferenza taċ-Chairpersons tal-Kumitati għandhom jiddikjaraw is-seduti ta' smigħ magħluqa sakemm ma jiddeċidux li jkunu jridu aktar informazzjoni.

Il-President elett tal-Kummissjoni għandu jippreżenta l-kulleġġ tal-Kummissarji nnominati kollu u l-programm tagħhom f'seduta tal-Parlament li għaliha jkun mistieden jattendi l-Kunsill kollu.

Wara l-preżentazzjoni għandu jsir dibattitu.

Sabiex jingħalaq id-dibattitu, kull grupp politiku jew mill-inqas erbgħin Membru jistgħu jressqu mozzjoni għal riżoluzzjoni.

Għandhom japplikaw l-Artikoli 103(3), (4) u (5).

Wara l-votazzjoni dwar il-mozzjoni għal riżoluzzjoni, il-Parlament għandu jivvota dwar jekk jagħtix (jew le) il-kunsens tiegħu għall-ħatra, bħala korp, tal-President elett u l-Kummissarji nnominati.

Il-Parlament għandu jiddeċiedi b'maġġoranza tal-voti mitfugħa, permezz ta' sejħa ta' l-ismijiet.

Huwa jista' jiddifferixxi l-votazzjoni għas-seduta li jkun imiss.

L-arranġamenti li ġejjin għandhom japplikaw fil-każ ta' bidla fil-kompożizzjoni tal-Kummissjoni jew ta' riallokazzjoni sostanzjali tal-portafolli matul il-kariga tagħha:

(a) Meta post vakanti maħluq minħabba riżenja, irtirar mandatorju jew mewt ikun irid jimtela, il-Parlament, malajr u b'mod effettiv, għandu jistieden lill-Kummissarju nnominat biex jipparteċipa f'seduta ta' smigħ bl-istess kundizzjonijiet bħal dawk stipulati fil-paragrafu 1.

(b) Fil-każ ta' l-adeżjoni ta' Stat Membru ġdid, il-Parlament għandu jistieden lill-Kummissarju nnominat biex jipparteċipa f'seduta ta' smigħ bl-istess kundizzjonijiet bħal dawk stipulati fil-paragrafu 1.

(c) Fil-każ ta' bidla sostanzjali fil-portafolli, il-Kummissarji milquta għandhom ikunu mistiedna jidhru quddiem il-kumitati kkonċernati qabel jieħdu r-responsabilitajiet il-ġodda tagħhom.

Bħala deroga mill-proċedura stabbilita fil-Paragrafu 1(c), it-tielet subparagrafu, meta l-votazzjoni fil-plenarja tikkonċerna l-ħatra ta' Kummissarju wieħed, il-vot għandu jkun sigriet.

(Din l-emenda tirriproduċi parzjalment it-test tar-riżoluzzjoni tal-Parlament Ewropew dwar il-linji gwida għall-approvazzjoni tal-Kummissjoni – ĠU C 285 E, 22.11.2006, p.

Ġustifikazzjoni

Bħala innovazzjoni, din tipproponi l-vot sigriet (1) fl-istadju ta' kumitat tal-proċess ta' approvazzjoni meta l-kumitat ma jkunx jista' jilħaq ftehim b'mod ieħor (paragrafu 1(c)); u (2) meta l-plenarja tiddeċiedi rigward il-ħatra ta' Kummissarju wieħed (para.

Barra minn hekk, issa m'hemmx limitu ta' żmien espliċitu għat-tul tas-seduti ta' smigħ (paragrafu 1(b)).

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


Is-sitt Kwesturi jiġu eletti b'vot sigriet minn sħabhom Membri sabiex ikunu responsabbli għall-kwistjonijiet amministrattivi u finanzjarji.

Huma jassiguraw li l-Membri għandhom l-infrastruttura neċessarja sabiex jeżerċitaw il-mandat tagħhom.

Huma membri tal-Burò b'setgħa li jagħtu l-pariri.

Iżommu l-kariga tagħhom għal sentejn u nofs.

20080623NOT32379 Dmirijiet tal-Kwesturi


Ir-riżultati tal-Kunsill Ewropew fi tmiem il-Presidenza Slovena

Istituzzjonijiet

Il-Prim Ministru Sloven Janez Jansa jisma' l-MPE fi Brussell Il-MPE iddiskutew ir-riżultati tal-Kunsill Ewropew li sar il-ġimgħa l-oħra fi tmiem il-Presidenza Slovena.

Il-maġġoranza tal-kelliema qablu mal-Kunsill dwar il-fatt li r-referendum Irlandiż għandu jiġi rispettat iżda li l-proċess tar-ratifika tat-Trattat għandu jkompli.

Fl-istess ħin, l-Unjoni għandha tiżgura li tieħu ħsieb l-interessi taċ-ċittadini speċjalment wara ż-żieda fil-prezzijiet taż-żejt u ta' l-ikel.

Saru wkoll kummenti li kkritikaw xi deċiżjonijiet li ttieħdu dawn l-aħħar sitt xhur.

Il-President tal-Parlament Ewropew Hans-Gert Pöttering fetaħ dan id-dibattitu billi stqarr li din il-Presidenza kkoperat b'mod tajjeb ħafna mal-Parlament Ewropew u għalhekk irringrazja minn qalbu lill-President tas-Slovenja.

F'isem il-Presidenza Slovena

Kellna sinerġija eċċellenti bejn il-Kunsill, il-Kummissjoni u l-Parlament, li wasslet għal numru ta' riżultati tajbin li għamlu lill-Ewropa post aħjar u aktar effiċjenti.

L-Ewropa taħdem u hija kapaċi toqgħod fuq saqajha meta tkun qiegħda tħabbat wiċċha ma' sfidi ġodda.

Kellna kisbiet kbar dawn l-aħħar sitt xhur, kabbarna iż-żona ta' l-ewro, kabbarna ż-żona ta' Schengen, inawgurajna s-Sena għad-Djalogu Interkulturali, waqqafna Jum Marittimu Ewropew, u bdejna t-tieni ċiklu ta' l-Istrateġija ta' Liżbona.

Wara r-referendum fl-Irlanda dwar ir-ratifika tat-Trattat ta' Liżbona, irridu nżommu f'moħħna li din mhix kriżi tat-Trattat jew ta' l-Unjoni, iżda hija sfida prinċipali ta' kull politika li għandna taħdem għall-ġid ta' kulħadd.

Irridu niżguraw li niksbu l-appoġġ neċessarju għar-riforma u nikkonvinċu liċ-ċittadini li ċerti tibdiliet huma tassew neċessarji, anke meta l-affarijiet ikunu mixjin tajjeb.

Din mhix l-aħħar bidla li l-Unjoni ser ikollha bżonn tgħaddi minnha, għaliex l-Ewropa trid tibqa' tadatta ruħha maż-żminijiet.

Fil-Kunsill Ewropew ta' Ottubru se niddeċiedu kif għandna nimxu 'l quddiem.

Is- soluzzjonijet għandhom jinstabu b'tali mod li ma jipperikolawx il-bażi tat-Trattat ta' Liżbona li lkoll iffirmajna.

Demokrazija tfisser li rridu nieħdu kunsiderazzjoni serja tar-rieda ta' kulħadd, kemm tal-poplu Irlandiż, kif ukoll tad-dsatax-il parlament nazzjonali li diġa rratifika t-Trattat s'issa.

Ikun tajjeb li noħolqu xi ħaġa li ċ-ċittadini jkunu jistgħu jidentifikaw magħha biex insaħħu l-identita' Ewropea, per eżempju billi jiġi stabbilit tim tal-futbol Ewropew.

F'isem il-Kummissjoni

Dan il-Kunsill Ewropew sar f'mument diffiċli kemm minħabba r-riżultat tar-referendum fl-Irlanda kif ukoll minħabba ż-żieda fil-prezzijiet taż-żejt u ta' l-ikel.

Dwar it-Trattat, kien hemm kunsens wiesgħa li l-proċess ta' ratifika għandu jkompli.

Id-deċiżjoni tar-referendum nifhmuha u nirrispettawha iżda rridu nsibu mod kif nimxu 'l quddiem.

Għalhekk ħa nistennew sa Ottubru sabiex il-gvern Irlandiż jkollu ċans jippreżenta l-proposti tiegħu.

Sadattant, irridu nkomplu niffukaw fuq il-bżonnijiet taċ-ċittadini tagħna.

Il-Kummissjoni għandha l-intenzjoni tressaq proposti għall-għoti ta' għajnuna lil dawk li l-iktar għandhom bżonn b'konsegwenza taż-żieda fil-prezzijiet ta' l-ikel, inkluż lis-settur tas-sajd biex tkun tista' ssir ristrutturazzjoni.

Barra minn hekk, huwa importanti li l-Kunsill Ewropew ikompli għaddej bil-ħidma tiegħu b'rabta mal-pakkett dwar l-energija u t-tibdil fil-klima.

Huwa importanti li l-Ewropa jkollha indipendenza fil-produzzjoni sabiex ikun hemm sigurta' fil-provvista.

Minkejja dawn iż-żminijiet diffiċli, il-Kunsill Ewropew kellu suċċess minħabba l-impenn u l-onesta tal-Presidenza Slovena.

F'isem il-Gruppi Politiċi

Il-Kunsill Ewropew ħa pawża sa Ottubru biex jirrifletti u ħa juża dan il-perjodu biex jasal għall-aħjar soluzzjoni.

Tajjeb li nirrispettaw l-opinjoni tal-poplu Irlandiż, iżda rridu naraw kif ħa noħorġu minn din il-kriżi.

Dan kien vot ta' sfiduċja lejn l-Unjoni Ewropea.

Fil-fatt naħseb li kellna falliment fis-sistema, għaliex għalkemm dan it-Trattat għandu bżonn ta' kunsens ġenerali, dan mhuwiex tip ta' trattat li għandu jitpoġġa għal referendum.

Ħafna ċittadini qed iduru kontra l-Unjoni Ewropea u huwa importanti li l-Istati Membri jikkoperaw biex iwaqqfu dan il-fenomenu.

Il-Presidenza Slovena kienet tajba ħafna, akkomodat lill-Parlament Ewropew u tagħtna attenzjoni speċjali.

Madankollu, ċerti Stati Membri fil-Kunsill dejjem jippruvaw iwaqqfu il-progress li qed nippruvaw nagħmlu.

Huwa importanti li nieħdu azzjoni bl-għan li niżguraw aktar ugwaljanza fost l-Istati Membri.

L-akbar nuqqas li għandna huwa fil-bilanċ soċjali ta' l-Unjoni Ewropea.

Huwa dan li qiegħed idejjaq liċ-ċittadini, speċjalment wara ż-żieda fil-prezzijiet.

Iċ-ċittadini mhumiex interessati fir-riformi li għandha bżonn l-Unjoni, imma li jkollhom biżżejjed biex jgħixu.

Sar progress tajjeb ħafna matul din il-Presidenza u s-Slovenja ħalliet il-marka tagħha fl-Unjoni Ewropea permezz ta' l-iżviluppi li saru b'rabta ma' Shengen, il-politika ta' l-immigrazzjoni, il-ħames liberta' tal-moviment ta' l-għarfien, l-agrikolutra, kif ukoll il-Balkani.

Huwa importanti li nuru li qegħdin hawn biex inservu liċ-ċittadini u mhux biex ngħidulhom x'għandhom jagħmlu.

Jekk hemm xi problemi bit-Trattat ta' Liżbona, mhuwiex tort tas-Slovenja.

Imiss li l-Presidenza Franċiża tiddeciedi kif għandna nimxu 'l quddiem.

Minkejja li l-Presidenza Slovena għamlet l-ahjar li tista', ma rnexxiliex terfa' l-piż ta' l-isfidi b'rabta ma' l-immigrazzjoni, l-enerġija, is-sitwazzjoni fiċ-Ċina qabel l-Logħob Olimpiku, jew dik fl-Italja wara l-kriżi ta' l-iskart.

Il-Kunsill donnu llaxxka fir-rigward ta' dawn is-suġġetti u ffoka fuq affarijiet oħra li għandhom inqas importanza.

Il-falliment ta' l-Unjoni Ewropea mhuwiex riżultat ta' nuqqas fis-solidarjeta' iżda ta' nuqqas ta' reazzjoni komuni għal problemi komuni sabiex jinstab rwol għall-Ewropa.

Kemm fl-Irlanda minħabba r-riżultat tar-referendum, kif ukoll f'pajjiżi oħra fejn r-ratifika għadha ser issir, għandna bżonn naraw kif ħa niffaċċjaw il-problemi kkawżati miż-żieda fil-prezz tal-fjuwil u ta' l-ikel għaċ-ċittadini tagħna.

Il-Presidenza Slovena kellha punti tajbin ħafna, rajna per eżempju, li fil-Balkani bdew jinstabu soluzzjonijiet diplomatiċi wara ħafna snin.

Dawn l-aħħar sitt xhur ittieħdu xi deċiżjonijiet li ma ssemmewx iżda li jaffettwaw l-istruttura ta' l-Unjoni Ewropea b'mod negattiv, per eżempju l-ftehima dwar il-ħin tax-xogħol u it-tkeċċija ta' l-immigranti.

Fir-rigward ta' l-azzjonijiet tal-Kunsill Ewropew biex jittaffu l-konsegwenzi taż-żieda fil-prezz taż-żejt, nifhmu li hemm diżillużjoni fost iċ-ċittadini.

L-Irlanda m'għadhiex tħossha komda fir-rigward tad-demokrazija u tal-valuri Ewropew li qed jinbidlu, bħal fir-rigward tar-reliġjon, ta' l-abort u ta' l-ewtanażja.

Jidher li l-pajjiżi l-oħrajn qegħdin jistennew li ċ-ċittadini Irlandiżi jkomplu jivvutaw sakemm jgħidu iva.

Biex dan ikun il-każ, l-Ewropa trid tisma' dak li għandhom x'jgħidu ċ-ċittadini.

Il-President Franċiż bosta drabi qal li l-Irlandiżi mhux qed jaħdmu b'moħħhom.

L-Ewropa mhix qed tirrispetta lill-Irlanda għax mhix qed taċċetta l-verdett tal-poplu.

L-Unjoni Ewropea tilfet il-legittimita' demokratika tagħha.

20080620IPR32342 Websajt tal-Presidenza Slovena


Milo Djukanovic: "Aħna naqsmu l-politika barranija ta' l-UE"

Relazzjonijiet esterni

Djukanovic: "Aħna naqsmu l-politika barranija ta' l-UE" Il-mira tal-Montenegro hi li tikkwalifika kompletament għad-dħul ta' l-Unjoni sas-sena 2012.

Hekk stqarr il-Prim Ministru tal-Montenegro Milo Djukanovic quddiem il-Kumitat għall-Affarijiet Esterni.

L-ex-plejer tal-basketball l-ewwel laħaq Prim fl-1991, fl-età ta' 29 u ilu Prim kważi dejjem minn dak iż-żmien il-quddiem.

Hu kellimna wara l-laqgħa tiegħu rigward il-mixja ta' pajjiżu lejn id-dħul ma' l-Unjoni u spjega għaliex il-pajjiż qed juża' l-Ewro bħala munita.

Il-Montenegro saret indipendenti sentejn ilu biss?

Għaliex tridu tidħol fl-UE issa?

U l-UE kif tista' tgħin issolvi l-problemi ta' pajjiżjkom?

Id-dħul f-Unjoni xi jkun ifisser għar-reġjun kollu?

F'dak iż-żmien konna qegħdin nissaraw biex insiru indipendenxi għaliex konna qegħdin ngħidu b'mod ċar li ridna nbiddlu l-futur tagħna, li nafu li jinstab fi ħdan l-Ewropa.

Għaliex irridu nidħlu fl-Unjoni?

Sempliċiment għaliex naqsmu l-istess valuri.

Mhuwiex, kif jista' jidher, li stat żgħir bħal tagħna se jieħu xi ħaġa mill-fondi ta' pre-adeżjoni.

Nemmnu fil-kapaċità tagħna iżda rridu li l-Montenegro u l-Balkani tal-Punent ikunu parti minn sistema sigura, politikament u ekonomikament fl-Unjoni Ewropea.

Fil-Balkani kellna kriżijiet b'mod ċikliku inkluż riċentament.

U huwa għal din ir-raġunu li huma fl-aħjar interess ta' mhux biss il-Balkani tal-Punent iżda ta' l-UE ukoll li dawk il-pajjiżi jidħlu fl-UE.

Il-Montenegro x'se ġġib lill-UE?

Kulħadd iġib xi ħaġa speċjali u anke l-Montenegro.

Anke Stat daqhekk żgħir bħall-Montenegro jista' jarrikkixxi unjoni rikka daqs kemm hi l-UE.

Valur speċjali li aħna tant fiera bih - f'kuntest reġjonali - huwa l-multikulturaliżmu.

Dan mhux dejjem kien meqjus bħala valur fir-reġjun li ngħixu fih iżda pjuttost bħala żvantaġġ fis-snin disgħin.

Għalkemm il-Montenegro huwa l-iżgħar stat fir-reġjun, hu irnexxilu jippriserva l-paċi, isaħħaħ l-armonija multietnika, jirbaħ il-kunfidenza tal-komunità internazzjonali u ta' investituri barranin u jiżviluppa b'mod dinamiku ħafna.

L-isbuħija naturali tal-Montenegro li aħna tant kburin biha - il-kosta tant sabiħa ta' l-Adriatiku, il-muntanji għolja, kampanja pittoreska, lagi kbar etċ. jistgħu ukoll iżidu valur ta' l-UE.

Il-Montenegro kienet eżempju/preċedent għall-Kosovo?

Kif tara l-futur tal-Kosovo?

Tgħid in-normalizzazzjoni tas-Serbja possibbli?

Hija inevitabbli.

Illum jew għadha s-Serbja jkollha taċċetta l-iżbalji li għamlet fil-politika tagħha matul numru kbar ta' snin.

Huwa b'dispjaċir li wieħed jinnota li ħadd ma kien lest għal soluzzjoni fuq iż-żewġ naħat tal-mejda u għalhekk dak li segwa kien id-dikjarazzjoni ta' l-indipendenza tal-Kosovo.

Numru importanti ta' Stati Membri ta' l-UE u l-komunità internazzjonali diġà irrekonoxxu lill-Kosovo u għalhekk ma nemminx li persuna serja tixtieq li l-istorja tmur lura.

Aħna qegħdin naġixxu b'mod kawtu għal żewġ raġunijiet.

L-ewwel hi li aħna ġirien ta' kemm il-Kosovo u s-Serbja, u għalhekk hemm bżonn li ngħinu iktar milli nagħtu n-nar billi naġixxu malajr.

It-tieni hi li aħna indipendenti għal sentejn biss u irnexxilna nilħqu l-indipendenza billi nħallu l-Unjoni mas-Serbja.

L-indipendenza tagħna ħalliet ċerta trawmi fir-relazzjoni bejn is-Serbja u l-Montenegro.

Iżda essenzjalment m'għandna l-ebda dilemma fuq il-kwistjoni tas-Serbja.

Irridu nkunu parti mill-UE li jfissir li naqsmu l-politika esterna ta' l-UE, inkluż il-kwistjoni rigward il-Kosovo.

Għaliex il-Montenegro tuża l-Ewro de facto bħala l-munita uffiċjali?

Ir-reġim ta' Milosevic prova jattakka l-problemi ekonomiċi billi stampa flus bla valur wara dahrna.

F'mument partikolari pprovajna nipproteġu ruħna billi daħħalna d-Deutschmark fuq it-territorju tal-Montenegro.

Iktar tard din il-munita nbiddlet fil-Ġermanja u indirettament bdejna nużaw l-Ewro.

Dan ma jfissirx li aħna ninsabu fl-unjoni monetarja ta' l-Unjoni għalkemm li naġixxu b'mod responsabbli lejn l-Ewro.

Iżda aħna lesti li nilħqu l-kriterji ta' Maastricht u nisperaw fil-futur qrib insiru membri kompleti ta' l-unjoni monetarja.

Rajna benefiċċji kbar mill-użu ta' l-ewro.

L-ewwel huwa tajjeb li aħna abbandunajna kull illużjoni li wieħed jista' jgħix u anke jmur tajjeb fuq l-inflazzjoni, element li kien karatteristiku fl-ex-Jugoslavja.

U t-tieni, aħna iktar attirati mill-investituri barranin minħabba li l-investituri Ewropej qed joperaw bil-munita tagħhom.

Għall-bidu Milo Djukanovic kien sieħeb ta' Slobodan Milosevic iżda mbagħad inqgħata' minn miegħu fl-1997.

Iktar tard mexxa l-kampanja ta' l-indipendenza ta' Montenegro.

Kienu 55.5% ta' Montenegrin li vvutaw favur fl-2006.

20080624STO32550 Ambjent: ġlieda kontra l-kriminalità u politika reġjonali Ftehim KE/Montenegro: Il-konklużjoni tal-Ftehim ta' Stabilizzazzjoni u Assoċjazzjoni Informazzjoni dwar il-Montenegro Kosovo: każ speċjali Doris Pack wara li ġiet lura mill-Kosovo Montenegro fl-2006


X'inhuma jistennew il-Membri mill-Presidenza Franċiża ta' l-UE

Istituzzjonijiet

f'Ġunju 2008 il-presidenza Franċiża fi klima totalment differenti Franza se tieħu l-Presidenza ta' l-Unjoni bejn l-1 ta' Lujlu u t-31 ta' Diċembru 2008 taħt Nicolas Sarkozy.

Dan hu mument partikolari għall-Unjoni sena qabel ma jinżammu l-elezzjonijiet Ewropej ta' Ġunju 2009.

Għalhekk iltqajna ma' Membri Ewropej Franċiżi u mexxejja ta' gruppi politiċi biex jgħidulna x'inhuma jistennew mill-Presidenza li ġejja.

Sigurtà u Żblukkar

Il-President tal-Grupp Popolari Ewropew Joseph Daul, (PPE-DE), li hu Franċiż stqarr li: "l-presidenza Franċiża għandha tiżblokka l-proċess ta' ratifikazzjoni tat-Trattat ta' Liżbona wara "l-LE" Irlandiż[…] l-Ewropa għandha bżonn ta' dan it-Trattat.

Il-prijoritajiet tal-Presidenza Franċiża jikkorispondu kompletament mal-prijoritajiet tal-grupp politiku tagħna: is-sigurtà għall-Ewropej; il-ġlieda kontra t-terroriżmu; l-immigrazzjoni ukoll; il-fatt li hemm bżonn nikkontrollaw aħjar l-immigrazzjoni u jkollna koeżjoni soċjali aħjar, sabiex immorru lil hinn mid-diffikultà li naċċettaw l-immigranti li jasslu għandna.

Problema oħra relatata mas-sigurtà hija dik tas-sigurtà alimentari, fil-kuntest taż-żieda tal-prezzijiet taċ-ċereali.

Barra dan jeħtieġ li l-Ewropa jkollha politika għad-difiża."

Għal Martin Schulz, Ġermaniż u President tal-Grupp Soċjalista fil-Parlament, jistenna ħaġa waħda mill-Presidenza Franċiża: "li toħroġ lill-Unjoni mis-sistwazzjoni attwali ta' staġnar."

"Dak li ma nistennewx jiġri fil-politika"

Għal Alain Lamassoure, Membru tal-PPE-DE, FR fuq ton iktar realist : "Fil-politika, dejjem dak li ma nistennewx jiġri.

Sena ilu, il-presidenza futura Franċiża ġiet annunċjata bħala moviment b'saħħtu, sabiex jippermetti lill-Ewropa tkompli l-entusjażmu tagħha billi tipprepara l-programm għall-istituzzjonijiet il-ġodda li twiedlu mit-Tratta ta' Liżbona.

Kriżi finanzjarja, kriżi tal-petrol, kriżi ta' l-ikel, inċertezza politika ħarrġet mill-falliment tat-trattat fl-Irlanda: f'Ġunju 2008 il-presidenza Franċiża se tippreżenta ruħha fi klima totalment differenti.

Lil hinn mill-prijoritajiet ippreżentati u aċċettati minn sħab Franza - il-migrazzjoni, l-enerġija/il-klima, il-politika agrikola, l-Ewropa taċ-ċittadini -, dak li l-Unjoni qed tistenna minn dan il-perjodu tal-presidenza, hija li terġa' tpoġġi 'l Ewropa fit-triq, wara tant snin ta' diskussjoni.

Dik hija l-vera sfida għat-tieni terma tat-2008."

…"il-maġġor parti taċ-ċuttadini Ewropej m'għandhom l-ebda idea…"

Guy Bono , (PSE, FR): "Jeħtieġ li l-Presidenza Franċiża toffrilna soluzzjonijiet reali għat-tħassib attwali taċ-ċittadini Ewropej billi tpoġġi fuq il-mejda aġenda soċjali fuq suġġetti bħall-enerġija, ix-xogħol u l-poter tax-xiri.

Il-Presidenza Franċiża għandha tmexxi politika ta' sfond fil-qasam ta' l-iżvilupp durabli u l-enerġija, tispjega iktar x'inhu għaddej fi Brussell; il-maġġor parti taċ-ċuttadini Ewropej m'għandhom l-ebda idea ta' dak li sar permezz tal-fondi ta' l-Unjoni, u ma jafux ukoll għalhekk li dak kollu li ħiereġ minn Brussell huwa għaliex l-Istati membri tagħhom riedu hekk.

Jekk irridu nirrekonċiljaw l-Ewropa hemm bżonn li l-Istati Membri jieqfu jagħmlu "nazzjonali" s-suċċessi Ewropej u jirrendu "komunitarji" l-fallimenti nazzjonali."

Mill-ġdid fuq termini iktar realistiċi Graham Watson, Brittaniku u President tal-Liberali (ALDE): "France qed tħejju ruħha għal term effiċenti fit-tmexxija ta' l-Unjoni bil-bidla fil-klima, l-immigrazzjoni, difiża u agrikolturi għolja fuq l-aġenda leġislattiva.

Madankollu l-presidenzi kultant jinqabżu minn triqithom minħabba l-affarijiet li mhux mistennija jinqalgħu.

Franza se tiret splussivi mħallta bil-problemi ta' fujil li dejjem qed jogħla fil-prezz u l-ikel fi ħdan kuntest ta' kriżi finanzjarja.

Hi għandha l-biċċa xogħol li trid tmexxi t-triq wara l-"le" Irlandiż għat-trattat ta' Liżbona.

Din l-isfida ta' l-aħħar tista' tmur tajjeb għall-ambizzjoni tal-President biex jirrendu it-term tiegħu memorabbli u sopra-dinamiku iżda kif jgħid il-qawl - wiżżen dak li tixtieq.

Immexxi mill-bravado kollu tiegħu, l-Ewropej qed jistennewh jagġti risposti."

Il-President tax-Xellug Estrem, minn Franza (GUE/NGL) żamm l-istess diskors rigwad ix-xogħol iebes għall-Presidenza Franċiża biex toħroġ 'l Ewropa minn staġnar.

"Hawn", wissa, dawn it-tliet snin għandhom iservu ta' lezzjoni talli injoraw is-sintomi tal-kriżi.

Tgħid Franza se tneihed il-vera dibattitu…?J'Alla."

Għal Marie Anne Isler Isler Béguin, mill-Ħodor u Franċiża, imħassba dwar il-bidla fil-klima, tistqarr li dan "huwa l-mument ta' verità għall-Franża fejn inkunu nistgħu niġġudikaw l-impenn tagħha għall-ġlieda kontra l-bidla fil-klima."

Brian Crowley, Irlandiż, mill-Unjoni għan-Nazzjonijiet, u ko-president " l-Unjoni għandha timplimenta l-miri tal-millenju, tibni l-paċi fil-Balkani u tippromwovi politika ta' viċinaġġ bejn l-Unjoni u ċ-Ċina, l-Indja u l-Amerika, apparti l-bżonn li l-Unjoni tikomunika aħjar maċ-ċittadini."

20080625STO32670 Websajt tal-Presidenza Franċiża


dwar il-proposta għal deċiżjoni tal-Parlament Ewropew u tal-Kunsill dwar Programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS)

Kumitat għall-Affarijiet Ekonomiċi u Monetarji

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal deċiżjoni tal-Parlament Ewropew u tal-Kunsill dwar Programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS)

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0433 ),

– wara li kkunsidra l-Artikolu 251(2) u l-Artikolu 285 tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0234/2007 ),

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja tajba

ĠU L 139, 14.6.2006, p.

Ftehima kif emendata l-aħħar bid-Deċiżjoni 2008/371/KE (ĠU L 128, 16.5.2008, p.

– wara li kkunsidra l-Artikolu 51 tar-Regoli ta' Proċedura tiegħu,

– wara li ikkunsidra r-rapport ta' Kumitat għall-Affarijiet Ekonomiċi u Monetarji u l-opinjoni tal-Kumitat għall-Baġits ( A6-0240/2008 ),

Japprova l-proposta tal-Kummissjoni kif emendata;

Iqis li l-qafas finanzjarju indikat fil-proposta leġiżlattiva għandu jkun kompatibbli ma' l-ogħla limitu tas-subintestatura 1a tal-qafas finanzjarju pluriennali 2007-2013 kif rivedut mid-Deċiżjoni 2008/371/KE u jirrimarka li l-ammont annwali se jkun deċiż bħala parti mill-proċedura baġitarja annwali bi qbil mal-punt 37 tal-Ftehima Interistituzzjonali tas-17 ta' Mejju 2006;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni

Test propost mill-Kummissjoni

(1) Il-Kummissjoni ħadet impenn fil- Komunikazzjoni tagħha dwar Regolamentazzjoni Aħjar għat-Tkabbir Ekonomiku u l-Impjiegi fl-Unjoni Ewropea biex tiżgura politika mtejba dwar ir-regolamentazzjoni ħalli tnaqqas il-burokrazija u r-regolamentazzjoni żejda.

(1) Il-Kummissjoni ħadet impenn fil- komunikazzjonijiet tagħha tas-16 ta' Marzu 2005 dwar Regolamentazzjoni Aħjar għat-Tkabbir Ekonomiku u l-Impjiegi fl-Unjoni Ewropea u ta' l-24 ta' Jannar 2007 dwar Programm ta' Azzjoni għat-Tnaqqis tal-Piżijiet Amministrattivi fl-Unjoni Ewropea biex tiżgura politika mtejba dwar ir-regolamentazzjoni u tnaqqas il-burokrazija u r-regolamentazzjoni żejda.

Proposta għal deċiżjoni

Premessa 2 a (ġdida)

Test propost mill-Kummissjoni

(2a) Matul dawn l-aħħar ħmistax-il sena, għadd kbir ta' regolamenti statistiċi intenzjonati biex jiddeskrivu l-attivitajiet ta' l-intrapriżi u li jinkludu obbligi dwar il-provvista ta' data lill-intrapriżi tfasslu biex jilħqu l-ħtiġijiet tal-Komunità għal informazzjoni statistika; Billi, fost l-oħrajn, l-kamp t' applikazzjoni, il-kunċetti u d-definizzjonijiet ta' dawn ir-regolamenti statistiċi għandhom ikunu koerenti bejniethom, tinħtieġ reviżjoni ġenerali (ta' dawn ir-regolamenti).

Sa fejn hu possibbli s-simplifikazzjoni u l-iffissar tal-prijoritajiet għandhom ikunu elementi importanti ta' dawn ir-regolamenti.

Proposta għal deċiżjoni

Test propost mill-Kummissjoni

(3) L-istatistika tan-negozju u l-kummerċ se taffaċċja sfidi ewlenin fis-snin li ġejjin: Biex l-inizjattivi tal-Komunità jiġu msaħħa, dawn għandhom ikunu kapaċi jirriflettu l-fenomeni fl-ekonomija dejjem iktar mibdula tal-Komunità, bħall-globalizzazzjoni, xejriet emerġenti fl-intraprenditorija, is-soċjetà ta' l-informazzjoni, l-innovazzjoni, xejriet kummerċjali differenti u l-kompetittività fid-dawl ta' l-istrateġija mġedda ta' Liżbona.

(3) L-istatistika tan-negozju u l-kummerċ se taffaċċja sfidi ewlenin fis-snin li ġejjin: Biex l-inizjattivi tal-Komunità jiġu msaħħa, dawn għandhom ikunu kapaċi jirriflettu l-fenomeni fl-ekonomija dejjem iktar mibdula tal-Komunità, bħall-globalizzazzjoni, xejriet emerġenti fl-intraprenditorija, is-soċjetà ta' l-informazzjoni, il-kummerċ fis-servizzi, l-innovazzjoni, xejriet kummerċjali differenti u l-kompetittività fid-dawl ta' l-istrateġija mġedda ta' Liżbona.

Proposta għal deċiżjoni

Premessa 5 a (ġdida)

Test propost mill-Kummissjoni

(5a) L-istatistika dwar in-negozju u l-kummerċ tinkludi diversi oqsma fejn għandu jsir titjb bħal, fost l-oħrajn, l-istatistika strutturali dwar in-neogzju, l-istatistika fuq perjodu ta' żmien qasir, l-istatistika Prodcom, l-istatistika dwar it-teknoloġiji ta' l-informatika u l-komunikazzjoni, u l-istatistika Intrastat.

Proposta għal deċiżjoni

Premessa 7 a (ġdida)

Test propost mill-Kummissjoni

(7a) L-Istituti Nazzjonali għall-Istatistika għandhom ikunu involuti mill-qrib fl-immodernizzar tas-sistema ta' produzzjoni statistika sabiex jiġu evitati d-duplikazzjoni ta' l-ispejjeż u l-burokrazija żejda.

Proposta għal deċiżjoni

Premessa 7 b (ġdida)

Test propost mill-Kummissjoni

(7b) Is-simplifikazzjoni tas-sistema Intrasat hi parti mill-isforzi biex jitnaqqsu r-rekwiżiti statistiċi u jiġi mminimizzat il-piż fuq in-negozji.

Id-deċiżjoni ta' dan l-aħħar biex jitnaqqas il-proporzjon ta' kopertura se tikkontribwixxi għal dan il-għan fuq perjodu ta' żmien qasir.

Fuq perjodu ta' żmien itwal se jiġu investigati possibilitajiet oħra ta' simplifikazzjoni, inkluża s-sistema ta' fluss uniku.

L-implimentazzjoni possibbli ta' dawn l-għażliet ta' simplifikazzjoni fuq perjodu ta' żmien twil tiddependi fuq studji ta' fattibilità u azzjonijiet oħra li għandhom jitwettqu skond din id-Deċiżjoni.

Madankollu, għandhom jitqiesu konsiderazzjonijiet dwar il-kwalità ta' l-istatistika u anke l-ispejjeż sinifikanti involuti fit-tranżizzjoni.

Proposta għal deċiżjoni

Test propost mill-Kummissjoni

Il-Programm MEETS għandu jibda fl- 1 ta' Lulju 2008 u jintemm fil-31 ta' Diċembru 2013.

Il-Programm MEETS għandu jibda fl- 1 ta' Jannar 2009 u għandu jintemm fil-31 ta' Diċembru 2013.

Proposta għal deċiżjoni

Test propost mill-Kummissjoni

(a) li jiġu żviluppati ġabriet fil-mira ta' indikaturi u li jiġu riveduti l-prijoritajiet ; (għan 1)

(a) li jiġu riveduti l-prijoritajiet u li jiġu żviluppati ġabriet ta' indikaturi fil-mira għal oqsma ġodda ; (għan 1)

Proposta għal deċiżjoni

Test propost mill-Kummissjoni

(c) li tiġi appoġġata implimentazzjoni iktar effiċjenti għall-ġbir tad-data ; (għan 3)

(c) li tiġi appoġġata l- implimentazzjoni ta' mod iktar effiċjenti għall-produzzjoni ta' statistika dwar negozji u kummerċ ; (għan 3)

Proposta għal deċiżjoni

Test propost mill-Kummissjoni

(d) biex l-istatistika dwar il-kummerċ fil-prodotti tiġi mmodernizzata u ssimplifikata bejn l-Istati Membri (minn hawn 'il quddiem, Intrastat) (għan 4).

(d) biex is-sistema għall-ġbir tad-data dwar il-kummerċ fil-prodotti bejn l-Istati Membri tiġi mmodernizzata (minn hawn 'il quddiem, Intrastat) ; (għan 4).

Proposta għal deċiżjoni

Test propost mill-Kummissjoni

(a) sabiex jiġu żviluppati ġabriet ta' indikaturi fil-mira u jiġu riveduti l-prijoritajiet (għan 1)

(a) sabiex jiġu riveduti l-prijoritajiet u jiġu żviluppati ġabriet ta' indikaturi fil-mira għal oqsma ġodda (għan 1)

– Azzjoni 1.1: L- iżvilupp ta' oqsma ġodda ;

– Azzjoni 1.1: L- identifikazzjoni ta' oqsma ta' inqas importanza ;

– Azzjoni 1.2: Identifikazzjoni ta' oqsma li huma ta' inqas importanza ;

– Azzjoni 1.2: L- iżvilupp ta' oqsma ġodda ;

Proposta għal deċiżjoni

Artikolu 3 – punt c – parti introduttorja

Test propost mill-Kummissjoni

(c) sabiex tiġi appoġġata implimentazzjoni iktar effiċjenti għall- ġbir tad-data (għan 3):

(c) sabiex tiġi appoġġata l- implimentazzjoni ta' mod iktar effiċjenti għall- produzzjoni ta' statistika dwar negozji u kummerċ (għan 3):

Proposta għal deċiżjoni

Artikolu 3 – punt d – parti introduttorja

Test propost mill-Kummissjoni

(d) għall-immodernizzazzjoni u s-simplifikazzjoni tas-sistema tal-ġbir tad-data għall-Intrastat (għan 4):

(d) għall-immodernizzar tas-sistema tal-ġbir tad-data għall-Intrastat (għan 4):

Proposta għal deċiżjoni

Test propost mill-Kummissjoni

Programm annwali ta' ħidma, inkluż il -prijoritajiet għall-azzjonijiet taħt kull għan u l-allokazzjonijiet baġitarji taħt din id-Deċiżjoni, għandu jiġi adottat skond il-proċedura msemmija fl-Artikolu 5(2).

Programm annwali ta' ħidma, bil -prijoritajiet għall-azzjonijiet taħt kull għan u l-allokazzjonijiet baġitarji taħt din id-Deċiżjoni, għandu jiġi adottat skond il-proċedura msemmija fl-Artikolu 5(2).

Proposta għal deċiżjoni

Test propost mill-Kummissjoni

Sa mhux iktar tard mil - 31 ta' Diċembru 2011 , il-Kummissjoni għandha tressaq quddiem il-Parlament Ewropew u l-Kunsill, rapport interim dwar l-implimentazzjoni tal-Programm MEETS.

Sa mhux iktar tard mill - 31 ta' Diċembru 2010 , u mbagħad kull sena sa l-2013 , il-Kummissjoni għandha tressaq quddiem il-Parlament Ewropew u l-Kunsill, rapport dwar l-implimentazzjoni tal-Programm MEETS.

Proposta għal deċiżjoni

Anness – Għan 1 – titolu

Test propost mill-Kummissjoni

Għan 1: L-iżvilupp ta' ġabriet ta' indikaturi fil-mira u reviżjoni tal-prijoritajiet

Għan 1: Ir-reviżjoni tal-prijoritajiet u l-iżvilupp ta' ġabriet ta' indikaturi fil-mira għal oqsma ġodda

Proposta għal deċiżjoni

Anness – Għan 1 – Azzjoni 1.1

Test propost mill-Kummissjoni

Azzjoni 1.1: L- iżvilupp ta' oqsma ġodda

Azzjoni 1.1: L- identifikazzjoni ta' oqsma ta' inqas importanza ;

– F'dinja li dejjem tinbidel, il-ħtiġijiet ta' statistika se jiġu riveduti perjodikament mhux biss peress li qed jitfaċċaw ħtiġijiet ġodda ta' statistika, imma anke peress li ħtiġijiet oħra jsiru anqas importanti u saħansitra jgħaddi żmienhom.

Għalhekk, se jsiru reviżjonijiet regolari tal-prijoritajiet f'koperazzjoni mill-qrib ma' l-Istati Membri sabiex jiġu identifikati dawk l-oqsma u l-karatteristiċi li tilfu l-prijorità u li konsegwentement jistgħu jitħassru mir-rekwiżiti legali.

Dawn ir-reviżjonijiet, intenzjonati biex jissimplifikaw ir-rekwiżiti statistiċi u biex jitnaqqas il-piż tar-rispons, jistgħu jirrikjedu li jitniedu studji esterni mill-Kummissjoni.

– F'ambjent ekonomiku li dejjem jinbidel huwa importanti li jiġu definiti l-oqsma prijoritarji għall-istatistika bħall-globalizzazzjoni u l-intraprenditorija u li jsir qbil fuq livell Komunitarju dwar ġabra ta' indikaturi fil-mira għal kull wieħed mill-oqsma prijoritarji.

Jeħtieġ li dawn l-indikaturi jiġu armonizzati ma' l-istatistika internazzjonali kemm jista' jkun.

– F'ambjent ekonomiku li dejjem jinbidel huwa importanti li jiġu definiti l-oqsma prijoritarji għall-istatistika bħall- kummerċ fis-servizzi, l- globalizzazzjoni u l-intraprenditorija u li jsir qbil fuq livell Komunitarju dwar ġabra ta' indikaturi fil-mira għal kull wieħed mill-oqsma prijoritarji.

– L-istatistika għandha tinġabar b'mod effiċjenti u jeħtieġ tkun komparabbli.

Għalhekk, għandha ssir ħidma fi ħdan is-Sistema Ewropea ta' l-Istatistika biex jinkisbu definizzjonijiet armonizzati ta' karatteristiċi u indikaturi li għadhom kif jiġu identifikati.

Għal dan il-għan l-istatistika Ewropea trid tiġi mmodernizzata b'konformità stretta mal-prinċipju tal-koerenza u l-komparabilità tad-data għall-perjodi kkonċernati.

– Wara li jsir qbil fuq ġabriet ta' indikaturi fil-mira u d-definizzjonijiet armonizzati tagħhom, l-Istati Membri jeħtiġilhom jiżviluppaw u jittestjaw il-modi tagħhom kif jiġbru l-istatistika fl-oqsma prijoritarji f'mod armonizzat.

– L-oqsma l-ġodda se jiġu żviluppati permezz ta' studji, billi jiġu organizzati seminars, u bl-appoġġ finanzjarju ta' proġetti għall-iżvilupp ta' metodi u modi għall-ġbir ta' statistika ġdida.

Ġustifikazzjoni

Jekk tinbidel in-nomenklatura ma jkunx aktar possibbli li tiġi segwita d-dinamika tad-data għall-perjodi preċedenti.

Proposta għal deċiżjoni

Anness – Għan 1 – Azzjoni 1.2

Test propost mill-Kummissjoni

Azzjoni 1.2: L-identifikazzjoni ta' oqsma ta' inqas importanza

Azzjoni 1.2: L-iżvilupp ta' oqsma ġodda

– F'dinja li qed tinbidel mhux biss jitfaċċaw ħtiġijiet ġodda ta' statistika, iżda ħtiġijiet oħra ma jibqgħux rilevanti.

Għalhekk, se jsiru reviżjonijiet regolari tal-prijoritajiet sabiex jiġu identifikati dawk iż-żoni u l-karatteristiċi li saru inqas importanti u konsegwentement ikunu jistgħu jitneħħew mir-rekwiżiti ġuridiċi.

Ir-reviżjonijiet jirrikjedu studji esterni li għandhom jitniedu mill-Kummissjoni.

– F'ambjent ekonomiku li qed jinbidel huwa importanti li jiġu definiti, f'koperazzjoni mill-qrib ma' l-Istati Membri, l-oqsma prijoritarji għall-istatistika bħall-globalizzazzjoni u l-intraprenditorija u li jkun hemm qbil fuq livell Komunitarju dwar ġabra ta' indikaturi fil-mira għal kull wieħed mill-oqsma prijoritarji.

– Il-ġbir ta' l-indikaturi ta' l-istatistika marbuta ma' inizjattivi politiċi attwali jkun żgurat.

- L-istatistika trid tinġabar b'mod effiċjenti u għandha tkun tista' titqabbel.

Għalhekk, għandha ssir ħidma fi ħdan is-Sistema Ewropea ta' l-Istatistika biex ikun hemm qbil dwar definizzjonijiet armonizzati ta' karatteristiċi u indikaturi li għadhom kif jiġu identifikati.

– Wara li jkun intlaħaq qbil dwar il-ġabriet ta' indikaturi fil-mira u d-definizzjonijiet armonizzati tagħhom, jkun hemm bżonn ta' ħidma ulterjuri sabiex jiġu żviluppati u ttestjati modijiet għall-produzzjoni ta' statistika fl-oqsma prijoritarji.

– Sabiex tikkontribwixxi għall-iżvilupp ta' oqsma ġodda u ġabra ta' indikaturi fil-mira, il-Kummissjoni se tniedi studji, torganizza seminars u tipprovdi appoġġ finanzjarju biex jiġu żviluppati metodi u modi biex tinġabar statistika ġdida.

Proposta għal deċiżjoni

Anness – Għan 1 – Azzjoni 2.1 – inċiż 1

Test propost mill-Kummissjoni

– L-istatistika Ewropea tinġabar skond il-leġiżlazzjoni Ewropea , li żviluppat fuq bosta snin.

Tintħieġ eżaminazzjoni bir-reqqa tal-konsistenza bejn l-atti ġuridiċi sabiex ikun żgurat li l-biċċiet rilevanti kollha jkunu konsistenti.

Għalhekk, hija ppjanata reviżjoni ta' l-atti ġuridiċi eżistenti sabiex jiġi pprovdut qafas ġuridiku armonizzat għall-oqsma differenti ta' l-istatistika tan-negozju u l-kummerċ.

– L-istatistika Ewropea tinġabar skond il-leġiżlazzjoni Komunitarja , li żviluppat fuq bosta snin.

Għalhekk, jistgħu jitniedu studji esterni mill-Kummissjoni intenzjonati għar-reviżjoni ta' l-atti ġuridiċi eżistenti sabiex jiġi pprovdut qafas ġuridiku armonizzat għall-oqsma differenti ta' l-istatistika tan-negozju u l-kummerċ.

Proposta għal deċiżjoni

Anness – Għan 2 – Azzjoni 2.3

Test propost mill-Kummissjoni

– Biex issir enfasi fuq il-ħtiġijiet ġodda u emerġenti ta' l-istatistika Komunitarja, se jsiru stħarriġiet Komunitarji speċifiċi fuq bażi ad hoc.

Dawn l-istħarriġiet se jiġu stabbiliti permezz ta' studji esterni li għandhom jitniedu mill-Kummissjoni jew appoġġ finanzjarju lill-Istati Membri.

– Biex issir enfasi fuq il-ħtiġijiet ġodda u emerġenti ta' l-istatistika Komunitarja, jistgħu jsiru stħarriġiet Komunitarji speċifiċi fuq bażi ad hoc.

– Biex jiġi sfruttat l-iffrankar potenzjali mill-iskemi Komunitarji ta' kampjunar fl-istatistika regolari, se jsiru studji biex jiġu identifikati oqsma fejn l-aggregati Komunitarji jkunu biżżejjed u biex jiġu żviluppati metodi ġodda għall-ġbir tad-data f'dawn l-oqsma.

Se tingħata wkoll għajnuna finanzjarja lill-Istati Membri biex jaġġustaw is-sistemi tagħhom għall-ġbir tad-data.

Ma hemmx tip standard ta' l-iskemi Komunitarji ta' kampjunar; dawn għandhom ikunu speċifiċi għaċ-ċirkostanzi.

Madankollu, ma hemmx tip standard ta' l-iskemi Komunitarji ta' kampjunar u għalhekk dawn għandhom ikunu speċifiċi għaċ-ċirkostanzi.

– L-istħarriġiet nazzjonali se jinżammu f'dawk l-oqsma statistiċi li jinħtieġu għal eżerċizzji ta' benchmarking.

Proposta għal deċiżjoni

Anness – Għan 3 – titolu

Test propost mill-Kummissjoni

Għan 3: L-implimentazzjoni ta' mod iktar effiċjenti għall- ġbir tad-data

Għan 3: L-implimentazzjoni ta' mod iktar effiċjenti għall- produzzjoni ta' statistika dwar negozji u kummerċ

Proposta għal deċiżjoni

Anness – Għan 3 – Azzjoni 3.1 – inċiż 4

Test propost mill-Kummissjoni

– Il-ħtieġa li jonqos il-piż fuq in-negozji u b'mod partikolari għall-SMEs ma għandux jipperikola l-ġbir ta' informazzjoni rilevanti għas-sorveljanza ta' inizjattivi politiċi.

imħassar

Proposta għal deċiżjoni

Anness – Għan 4 – titolu

Test propost mill-Kummissjoni

Għan 4: Il-modernizzazzjoni u s-simplifikazzjoni ta' l-Intrastat

Għan 4: Il-modernizzazzjoni tal-ġbir tad-data ta' l-Intrastat

Proposta għal deċiżjoni

Anness – Għan 4 – Azzjoni 4.1 – inċiż 1

Test propost mill-Kummissjoni

– Il-miżuri għandhom jipprovdu appoġġ finanzjarju lil azzjonijiet fl-Istati Membri mmirati lejn l-iżvilupp ta' għodod u metodi għaż-żamma u t -titjib tal-kwalità tad-data f' sistema tal-ġbir issimplifikata .

– Il-miżuri għandhom jipprovdu appoġġ finanzjarju lil azzjonijiet fl-Istati Membri mmirati lejn l-iżvilupp ta' għodod u metodi għat -titjib tal-kwalità tad-data u s -sistema tal-ġbir tad-data .

Qafas politiku u benefiċċji tal-Programm MEETS

Ir-rapporteur jilqa' b'sodisfazzjon il-proposta tal-Kummissjoni għall-Programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS).

Huwa jirrappreżenta tweġiba xierqa għall-isfidi tas-snin li ġejjin f'oqsma ċentrali ta' l-istatistika ekonomika ta' l-UE u jikkompleta l-"Aġenda ta' l-2005 għal Regolazzjoni Aħjar".

Regolazzjoni effiċjenti ta' l-UE tagħmel il-ħajja aktar sempliċi għall-impriżi, l-individwi u l-awtortajiet billi tarmonizza 27 sistema legali.

Il-ġbir ta' data statistika effiċjenti u sostenibbli hija ta' importanza kruċjali għall-ekonomija Ewropea.

Sabiex l-impriżi, b'mod partikolari dawk ta' daqs medju, ikunu jistgħu jinvestu l-ħin tagħhom fil-produzzjoni u l-innovazzjoni mingħajr obbligi burokratiċi żejda, l-UE għandha l-ħsieb li tilħaq 25% tnaqqis fil-piż amministrattiv għan-negozji sa l-2012.

Barra minn hekk, il-Kummissjoni, f'Jannar 2007 ppreżentat rapport ambizzjuż "Programm ta' Azzjoni għat-Tnaqqis tal-Piżijiet Amministrattivi fl-Unjoni Ewropea", li fuq il-bażi tiegħu diġà ġew iffrankati 500 miljun EUR tul l-2007.

Barra minn hekk, minn Ottubru 2005 ġew imħassra 300 dispożizzjoni legali mill-korp tal-leġiżlazzjoni Komunitarja.

Il-Kummissjoni ta' l-UE ħadet diversi inizjattivi għat-tnaqqis tal-burokrazija.

Fl-aħħar ta' l-2006 ħatret il-Bord ta' "Valutazzjoni ta' l-Impatt", magħmul minn uffiċjali għolja tal-Kummissjoni u, fejn xieraq, esperti esterni.

Dan il-bord jeżamina l-metodoloġija u l-kwalità tal-proposti leġiżlattivi qabel ma jiġu ppreżentati mill-Kummissjoni.

Proprju fil-qasam ta' l-ippjanar ta' l-istatistika din il-valutazzjoni ta' l-impatt ex-ante hija ta' importanza kbira.

Ir-rapporteur, għalhekk, jilqa' b'sodisfazzjon il-fatt li dan ġie kkunsidrat speċifikament fil-programm MEETS.

Il-grupp ta' uffiċjali għolja għat-tnaqqis fil-burokrazija, maħtur tard fl-2007 u mmexxi minn Edmund Stoiber, ukoll għandu kontribut importanti x'jagħti għat-tnaqqis tal-burokrazija, b'mod partikolari għall-impriżi.

Is-swieq ekonomiċi integrati dinjin kontinwament qed joħolqu ħtiġijiet ġodda għall-ġbir tad-data.

B'hekk jinħolqu oqsma ġodda, filwaqt li informazzjoni li tkun inġabret s'issa ssir totalment jew parzjalment irrelevanti.

L-impriżi jirreaġixxu għall-kompetizzjoni internazzjonali b'tibdil strutturali li għandhom jiġu riflessi b'mod xieraq fl-istatistika ta' l-impriżi.

Tendenzi ġodda ta' l-impriżi għandhom jinġabru, bħal ma għandha tinġabar data dwar bidliet fl-istrutturi tan-negozju u l-impatt tas-soċjetà moderna ta' l-informazzjoni u l-għarfien fuq il-parteċipanti fis-suq.

Anki l-ħolqien u/jew it-tisħiħ ta' setturi, bħal dak tas-servizzi, għandu jiġi rifless fil-ġbir ta' statistika.

L-istess jgħodd għar-riċerka u l-innovazzjoni, qasam li dejjem qed isir aktar importanti għall-ekonomija, fejn il-koperazzjoni bejn l-impriżi u l-istituzzjonijiet ta' riċerka għandha tinġabar b'mod aħjar u b'mod aktar trasparenti.

B'dan il-mod, tista' ssir promozzjoni ta' koperazzjoni aktar qawwija bejn l-impriżi u r-riċerka, li l-UE dejjem tistinka għaliha.

Apparti mill-ħidma dejjem aktar integrata ta' l-ekonomija Ewropea permezz ta' networking, l-unjoni monetarja Ewropea u s-sistema Ewropea tad-dwana wkoll joħolqu bżonnijiet ġodda għal modernizzazzjoni tas-sistema ta' l-istatistika tal-Komunità.

Hawnhekk proprju għandhom jidħlu l-miżuri differenti tal-programm MEETS.

Il-liġijiet ta' l-UE jridu jissodisfaw rekwiżiti għolja ta' kwalità.

Fl-istess ħin, m'għandhomx jinħolqu piżijiet żejda għall-impriżi minħabba ħtiġijiet ġodda ta' statistika.

Għaldaqstant, MEETS irid joħloq tipi ġodda ta' indikaturi ta' l-istatistika.

Statistika ta' l-impriżi li tkun diġà disponibbli tista' tintuża aħjar u tidħol aħjar fis-sistema ta' networking.

Ir-rapporteur huwa favur li data uffiċjali tintuża b'mod aktar faċli u komprensiv għal skopijiet statistiċi, u l-impriżi, b'hekk, kemm jista' jkun, ma jkollhomx għalfejn jipprovdu informazzjoni f'diversi postijiet.

Statistika ta' l-impriżi u n-negozji, flimkien ma' bosta piżijiet burokratiċi oħra, jipprovdu bażi importanti għal leġiżlazzjoni aħjar fl-UE.

Fil-programmi li ppreċedew MEETS, Edicom I u II, ġiet ipproċessata statistika dwar il-kummerċ.

L-istatistika dwar il-kummerċ u l-impriżi sa issa nġabret fuq il-bażi ta' metodoloġiji differenti u minn diversi sorsi.

Bl-approċċ aktar komprensiv tal-programm ġdid MEETS, issa qed isir sforz għall-ewwel darba biex tinħoloq struttura ġdida li tinkludi statistika miż-żewġ sorsi sabiex jintlaħaq approċċ razzjonalizzat u koordinat għall-istatistika ta' l-UE.

Dan l-approċċ globali huwa pożittiv ħafna.

Apparti l-fatt li jġib miegħu tnaqqis fil-piż għall-impriżi, huwa jissimplifika u jimmodernizza d-definizzjoni tal-prijoritajiet fil-qasam ta' l-istatistika.

Erba' għanijiet prinċipali tal-Programm MEETS

Fuq il-bażi ta' l-evalwazzjoni ex-ante msemmija hawn fuq, il-programm MEETS huwa mibni b'mod effiċjenti u mmirat, sabiex il-mezzi finanzjarji maħsuba ta' (massimu ta') 42.50 miljun EUR għas-sena 2008 - 2012 ikunu jistgħu jintużaw bl-aħjar mod possibbli.

Fl-Anness tal-programm, il-Kummissjoni fasslet pjan dettaljat għad-diversi miżuri biex tilħaq l-erba' objettivi prinċipali tal-programm.

L-ewwelnett, indikaturi u metodi ta' l-istatistika eżistenti għandhom jiġu eżaminati u fejn ikun meħtieġ, jitneħħew jew jiġġeddu.

Bħala miżura sussegwenti, għandhom jiġu stabbiliti oqsma ġodda tal-ġbir tad-data, li jsiru meħtieġa minħabba tibdil fl-integrazzjoni ekonomika, .

Is-sistemi u l-prattiki varji ta' l-istatistika fl-Istati Membri ġodda ta' l-Ewropa Ċentrali u tal-Lvant jagħmlu neċessarja ukoll reviżjoni konġunta tas-sistema.

Dawk kollha kkonċernati għandhom ikunu involuti f'din l-evalwazzjoni, bil-ħsieb li jsiru bidliet fundamentali madwar l-UE kemm jista' jkun malajr.

It-tieni nett, il-kunċetti u l-metodi ta' l-istatistika ta' l-impriżi ta' l-Istati Membri għandhom jiġu armonizzati u integrati, pereżempju permezz ta' l-interkonnessjoni ta' reġistri ta' l-impriżi u s-sorsi relatati magħhom.

Gruppi ta' impriżi multinazzjonali għandhom jiġu inkorporati aħjar fir-reġistri ta' l-impriżi.

It-tielet ħaġa, l-integrazzjoni tal-ġbir u l-ipproċessar tad-data għandhom jiġu integrati f'sistema waħda.

Dan jinkludi l-użu aħjar għad-data li teżisti diġà.

L-aċċess għall-kollezzjonijiet uffiċjali għandu jiġi regolat mill-ġdid.

L-introduzzjoni ta' proċeduri ta' evalwazzjoni standard u/jew ġeneralizzati se jnaqqas il-piż tal-burokrazija tal-ħtiġijiet tar-reġistrazzjoni fuq l-impriżi ta' daqs medju b'mod partikolari.

Dawn, madankollu, ikomplu jidhru fl-istatistika ekonomika fil-forma ta' valuri stmati.

Ir-raba' ħaġa, il-proposta timmira lejn is-simplifikazzjoni ta' l-istatistika ta' l-UE fis-sistema Intrastat dwar in-negozji billi tistabbilixxi valuri ta' limitu u networking elettroniku aktar b'saħħtu.

Dan jagħmilha possibbli li aktar impriżi jiġu eżentati mill-ħtieġa li jirrappurtaw fuq il-bażi ta' ċerti kriterji, mingħajr ma jiġi effettwat ħażin il-valur ta' l-istatistika.

Il-kwantità ta' data tista' wkoll titnaqqas b'mod sinifikattiv billi tintuża s-sistema "single flow", li permezz tagħha id-data dwar l-esportazzjoni u l-importazzjoni tinġabar u tiġi reġistrata minn naħa waħda biss, jiġifieri, jew mill-esportatur jew mill-importatur.

Dawn il-prijoritajiet tal-programm MEETS jittrattaw l-isfidi prinċipali għal sistema moderna Ewropea ta' l-istatistika .

Ir-rapporteur jenfasizza l-importanza li jiġi żgurat li, matul il-proċess ta' armonizzazzjoni, dan isir fuq il-bażi ta' l-'iżgħar denominatur komuni' u ma jinvolvix piż ġdid fuq l-impriżi.

Inkella, ikun hemm ir-riskju li innovazzjonijiet ikunu aktarx kontroproduttivi u jimminaw il-kompetittività ta' l-impriżi Ewropej.

Ir-rapporteur, għaldaqstant, jilqa' b'sodisfazzjon il-fatt li, fil-ħidma preparatorja qabel il-preżentazzjoni tal-programm MEETS, il-Kummissjoni kellha konsultazzjonijiet wiesgħa fil-livell tekniku, kif ukoll konsultazzjonijiet mal-kapijiet ta' l-uffiċċji ta' l-istatistika ta' l-Istati Membri, li għalhekk kienu involuti sa mill-bidu fl-elaborazzjoni tal-programm.

Fil-ġejjieni wkoll, skambju intensiv, li l-programm MEETS ikun qed jippromwovi, bejn kull min hu interessat u ma' l-esperti fil-forma ta' seminars, workshops eċċ., se jsir indispensabbli.

Il-Kummissjoni, hawnhekk, tista' u għandha tassumi l-irwol ta' katalist għal MEETS.

Rwol importanti ta' l-uffiċċji nazzjonali ta' l-istatistika

Jagħmel sens li t-tnaqqis fil-burokrazija jiġi organizzat fil-livell ta' UE.

Meta wieħed iqis is-sistemi differenti użati mid-diversi servizzi ta' l-istatistika, modernizzazzjoni ta' l-istatistika mill-Istati Membri individwali li ma tkunx koordinata twassal għal spejjeż ogħla u duplikazzjoni tal-ġbir ta' data.

Permezz tal-programm ta' l-UE MEETS, madankollu, il-ġbir u l-użu ta' data għall-istatistika ta' l-impriżi u l-kummerċ jistgħu jiġu koordinati fi stadju bikri.

Permezz ta' programmi ta' skambju, studji u workshops bejn l-Istati Membri jistgħu jiġu identifikati u jitpoġġew fil-prattika l-aħjar soluzzjonijiet għal kulħadd .

Bil-miżuri tiegħu, il-programm ta' l-UE se joħloq inċentivi biex isir investiment fl-iżvilupp ta' applikazzjonijiet ġodda ta' l-istatistika, b'mod partikolari fir-ristrutturar ta' l-istatistika ta' l-impriżi u l-kummerċ, u b'hekk tikber l-effiċjenza għal dawk kollha kkonċernati.

L-azzjonijiet speċifiċi tal-programm se jkun definiti mill-Istati Membri u l-Kummissjoni fil-forma ta' programmi ta' ħidma annwali bil-proċedura komitoloġika.

Il-Kummissjoni, fl-opinjoni tar-rapporteur, għandha tingħata l-kompitu li timmonitorja l-armonizzazzjoni ta' l-istatistika fl-Istati Membri u għandha tagħmel rapport kull sena lill-Parlament Ewropew dwar ir-riżultati.

Madankollu, sabiex ikun suċċess, it-tnaqqis tal-burokrazija ma jistax jiġi biss fil-livell ta' l-UE.

Il-Programm ta' Azzjoni għat-Tnaqqis tal-Piżijiet Amministrattivi fl-Unjoni Ewropea jirrakkomanda li l-Istati Membri jiffissaw miri ambizzjużi għalihom stess għat-tnaqqis tal-burokrazija.

S'issa 12-il Stat Membru wieġbu għal dan l-appell.

Fl-interess tat-tnaqqis effettiv tal-burokrazija, il-gvernijiet kollha ta' l-UE għandhom jikkoperaw ma' l-UE f'dan il-qasam.

Iżda spiss, mar-regoli ta' l-UE, huma jżidu regoli nazzjonali oħra.

Fit-tnaqqis tal-burokrazija m'għandux jinħela aktar ħin.

Għalhekk, ir-rapporteur jitlob li l-proposti tal-programm MEETS jiġu implimentati malajr sabiex, fuq il-bażi ta' l-għarfien li joħroġ minn dawn il-proġetti, ikunu jistgħu jinstabu soluzzjonijiet prattiċi għall-armonizzazjoni u r-ristrutturazzjoni fil-qasam ta' l-istatistika fil-futur qrib.

L-iskeda ta' żmien proposta għal MEETS, għalhekk, għandha titħaffef fejn ikun possibbli.

Quddiem dan kollu, ir-rapporteur qed jipproponi li l-programm jidħol fis-seħħ kemm jista' jkun malajr wara l-adozzjoni tad-deċiżjoni mill-Parlament Ewropew u l-Kunsill.

OPINJONI TAL-KUMITAT GĦALL-BAĠITS

għall-Kumitat għall-Affarijiet Ekonomiċi u Monetarji

dwar il-proposta għal deċiżjoni tal-Parlament Ewropew u tal-Kunsill dwar Programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS)

Rapporteur għal opinjoni:

ĠUSTIFIKAZZJONI QASIRA

Introduzzjoni

Il-proposta tal-Kummissjoni ta' programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS) għandha l-għan li tiffinanzja l-iżvilupp ta' statistika dwar l-intrapriża u l-kummerċ għal perjodu ta' sitt snin (2008-2013).

L-għan tal-Programm hu li l-istatistika tiġi adattata għal bidliet kbar fl-ekonomija, minħabba l-globalizzazzjoni, u l-integrazzjoni Ewropea aktar qawwija.

Dawn iż-żewġ bidliet jiġġustifikaw il-ħtieġa għal tipi ġodda ta' indikaturi li jipprovdu l-informazzjoni permezz ta' sorsi ġodda ta' informazzjoni.

Il-Programm jimmira 4 għanijiet speċifiċi:

· jiġu identifikati oqsma ġodda permezz tad-definizzjoni ta' ġabriet ta' indikaturi fil-mira li għandu jsir ftehim dwarhom sabiex tiġi ġġenerata dejta komparabbli

· tissaħħaħ l-integrazzjoni ta' kunċetti u metodi fl-istatistika tan-negozju

· jiġi integrat il-ġbir u l-ipproċessar tad-dejta

· tkompli tiġi ssimplifikata s-sistema Intrastat (limiti, titjib bit-teknoloġiji ta' l-informatika u l-komunikazzjoni, nomenklaturi, eċċ.).

Implikazzjoni Baġitarja

Il-pakkett finanzjarju previst hu ta' EUR 42 500 000 għas-sitt snin.

L-ammont ta' referenza totali

2013 u wara

Approprjazzjonijiet ta' Impenn

Approprjazzjonijiet ta' Ħlas

Il-pożizzjoni tar-rapporteur għal opinjoni

Ir-rapporteur għal opinjoni tappoġġja l-Programm ippreżentat mill-Kummissjoni.

Hija temmen li huwa importanti li jiġu definiti l-oqsma prijoritarji u l-indikaturi sabiex tiġi żviluppata l-istatistika u jiġu armonizzati d-definizzjonijiet.

Dan ikun estremament utli għall-intrapriżi ta' l-UE, peress li d-dejta tkun komparabbli u tkun tista' tintuża aktar.

Hija ma tixtieqx temenda l-proposta tal-Kummissjoni, iżda madankollu tqajjem xi punti li għandhom jitqiesu f'dibattitu akbar.

Waħda mill-preokkupazzjonijiet tar-rapporteur għal opinjoni hija r-rabta bejn id-disponibilità tad-dejta dwar l-intraprizi u l-kummerċ u bejn il-politika ta' l-innovazzjoni, li hija waħda mill-punti l-aktar rilevanti ta' l-Istrateġija ta' Liżbona.

Definizzjoni ċara ta' innovazzjoni u tad-dejta relatata magħha tkun estremament utli biex jiġi ddefinit il-finanzjament ta' linji ta' baġit speċifiċi fil-baġit ta' l-UE u biex l-appoġġ ta' l-UE għal intrapriżi innovattivi jiġi orjentat aħjar.

Huma biss indikaturi ċari u komparabbli li jistgħu jappoġġjaw id-definizzjoni ċara ta' liem kategoriji ta' nfiq huma eliġibbli li jieħdu appoġġ għall-innovazzjoni.

Ir-rapporteur għal opinjoni hija mħassba minħabba li, għalkemm wieħed mill-għanijiet stabbiliti għall-Programm hu li jkompli jitnaqqas il-piż ta' l-istatistika fuq l-intrapriżi, il-Kummissjoni ma kkonsultatx intrapriżi, iżda kemm għaddiet għal konsultazzjoni interna fil-gruppi ta' ħidma u fl-uffiċċji nazzjonali ta' l-istatistika tagħha.

L-intrapriżi kellhom jiġu kkonsultati, peress li huma l-akbar fornituri tad-dejta u dawk li għandhom igawdu l-aktar mill-programm MEETS.

Ir-rapporteur għal opinjoni titlob għal dejta ċara u komparabbli mhux biss fil-qasam tal-kummerċ intern, iżda wkoll tal-kummerċ estern.

F'dan ir-rigward hija temmen li din l-informazzjoni tista' tkun strument utli biex jiġu identifikati l-kategoriji ta' l-ispejjeż li għandhom ikunu ffinanzjati taħt l-intestatura 4 tal-baġit ta' l-UE.

Ir-rapporteur għal opinjoni tirrimarka li n-nuqqas ta' koordinazzjoni fit-tfassil ta' l-objettivi ta' programmi statistiċi differenti ma jippermettix użu aktar effiċjenti tal-fondi allokati għall-programmi statistiċi fil-baġit ta' l-UE.

Fl-aħħarnett ir-rapporteur għal opinjoni tippreżenta emenda għar-riżoluzzjoni leġiżlattiva tal-Parlament, sabiex tisħaq li l-pakkett finanzjarju indikat fil-proposta leġiżlattiva tal-Programm MEETS għandu jkun kompatibbli mal-limitu ta' l-intestatura korrispondenti tal-qafas finanzjarju plurijennali l-ġdid (Multiannual financial framework MFF) – f'dan il-każ l-intestatura 1A – u li l-ammont annwali għall-Programm għandu jiġi deċiż fi ħdan il-proċedura baġitarja annwali bi qbil mad-dispożizzjonijiet tal-punt 37 tal-Ftehima Interistituzzjonali tas-17 ta' Mejju 2006.

Il-Kumitat għall-Baġits jistieden lill-Kumitat għall-Affarijiet Ekonomiċi u Monetarji, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Abbozz ta' riżoluzzjoni leġiżlattiva

Paragrafu 1 a (ġdid)

Abbozz ta' riżoluzzjoni leġiżlattiva

Iqis li l-pakkett finanzjarju indikat fil-proposta tal-Kummissjoni għandu jkun kompatibbli mal-limiti tas-subintestatura 1a tal-qafas finanzjarju plurijennali (MFF) 2007-2013 kif rivedut mid-Deċiżjoni 2008/29/KE tal-Parlament Ewropew u tal-Kunsill tat-18 ta' Diċembru 2007, li temenda l-Ftehima Interistituzzjonali tas-17 ta' Mejju 2006 dwar dixxiplina baġitarja u ġestjoni finanzjarja soda fir-rigward tal-qafas finanzjarju plurijennali (MFF) 1 , u jirrimarka li l-ammont annwali se jkun deċiż fil-proċedura baġitarja annwali bi qbil mad-dispożizzjonijiet tal-punt 37 tal-Ftehima tas-17 ta' Mejju 2006;

1 ĠU L 6, 10.1.2008, p.

PROĊEDURA

Programm għall-Modernizzazzjoni ta' l-Istatistika Ewropea ta' l-Intrapriża u l-Kummerċ (MEETS)

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni:

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

PROĊEDURA

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali


Ġurnalist ta' l-Orizzont huwa r-rebbieħ minn Malta fil-Premju għall-Ġurnaliżmu tal-Parlament Ewropew 2008

Istituzzjonijiet

Il-ġurija lokali: Lino Bugeja, Joe Mercieca u Charles Mizzi Victor Vella, ġurnalist Malti tal-Union Press, intgħażel bħala rebbieħ nazzjonali tal-Premju għall-Ġurnaliżmu tal-Parlament Ewropew li qed jiġi organizzat għall-ewwel darba din is-sena.

L-istorja tas-Sur Vella, imsejħa 'Jamie diskuss fi Strasbourg' u ppublikata fil-ħarġa ta' L-Orizzont tat-23 ta' April 2008, kienet iġġudikata minn ġurija indipendenti bħala l-aqwa xogħol ġurnalistiku li kien sottomess minn Malta għall- Premju għall-Ġurnaliżmu tal-Parlament Ewropew ta' din is-sena.

L-istorja se tkun waħda minn 27 oħra li kienu magħżulin minn fost stejjer li ddaħħlu fil-kompetizzjoni minn ġurnalisti ta' l-Istampa Miktuba fl-Istati Membri ta' l-Unjoni Ewropea, u li se jkunu ġġudikati biex jintrebaħ il-Premju Ewropew.

Il-Premju għall-Ġurnaliżmu tal-Parlament Ewropew se jingħata fil-Parlament Ewropew fi Brussell f'Ottubru li ġej.

Il-ġurija lokali, li fuqha kien hemm il-ġurnalisti veterani Lino Bugeja, Joe Mercieca u Charles Mizzi, kienet tal-fehma li l-istorja tas-Sur Vella kienet l-aktar waħda li mexxiet 'il quddiem għarfien aħjar ta' policies u istituzzjonijiet Ewropej.

Skond il-ġurija, l-istorja wriet l-aspett uman tal-Parlament Ewropew lilhinn mill-ambjent serju u awster li miegħu hija ħafna drabi tiġi assoċjata din l-istituzzjoni.

Il-ġurnalist, li jikteb sikwit dwar temi Ewropej u lokali, irrakkonta l-istorja ta' Jamie Zammit, tifel Malti ta' disa' snin li għandu marda rari u li, filwaqt li għandu bżonn trapjant tal-mudullun, ma jistax isib donatur.

Il-każ kien tqajjem fil-Parlament Ewropew waqt is-seduta plenarja ta' Strasbourg f'April 2008.

Il-każ kien tqajjem mill-Membru tal-Parlament Ewropew Malti Joseph Muscat (PES) li rrefera għall-każ tat-tifel Malti fl-isfond ta' diskussjoni Ewropea dwar il-bżonn ta' donaturi ta' organi fil-pajjiżi membri tal-Unjoni Ewropea.

Permezz tal-każ Malti, is-Sur Vella ħareġ is-suġġeriment li għamel il-Kumitat Ewro-Parlamentari tal-Ambjent, is-Saħħa Pubblika u s-Sigurtà fl-Ikel biex titwaqqaf sistema ta' Donor Card Ewropea minħabba n-nuqqas ta' donaturi u n-numru kbir ta' pażjenti li qed jittamaw li jitfaċċa donatur kompatibbli magħhom.

Il-membri tal-ġurija għoġobhom l-istil li uża l-kittieb biex jisraq l-attenzjoni tal-qarrejja, l-użu ta' lingwa sempliċi u diretta li fl-istess hin ma neħħiex mis-sustanza ta' l-istorja.

L-istorja tqieset relevanti sew għal Malta u sew għall-Unjoni Ewropea, peress li s-suġġett ta' l-istorja setgħu jidentifikaw tajjeb miegħu il-qarrejja Maltin, filwaqt li kien ukoll ta' rilevanza kbira fl-Ewropa.

Matthew Vella, ġurnalist tal-Media Today, ġie t-tieni bl-istorja 'EU privacy chief says MEP accounts must be published' , li dehret fil-Malta Today fl-20 ta' Ġunju 2007, u li kienet segwita minn numru ta' stejjer dwar l-istess suġġett.

Din l-istorja wkoll kienet meqjusa bħala ta' livell għoli mill-ġurija.

Minħabba l kienet ta' rilevanza Ewropea, din qabduha diversi ġurnali Ewropej u wasslet għal numru ta' reazzjonijiet minn diversi bnadi fl-Ewropa li bdew jeżiġu aktar trasparenza minn naħa ta' l-istituzzjonijiet Ewropej.

Fit-tielet post ġie Karl Stagno Navarra, li jaħdem ma' Al Jazeera English Network , li ssottometta storja fil-qasam ta' l-Istampa Miktuba bit-titlu 'Immigrants rescued by Italians after Malta-Libya deadlock' , ippubblikata fil-ħarġa tal-Malta Today fis-27 ta' Mejju 2007.

Il-Premju għall-Ġurnaliżmu tal-Parlament Ewropew 2008 tħabbar fis-17 ta' Marzu 2008 mill-Uffiċċju tal-Parlament Ewropew fil-Belt Valletta bl-għajnuna tal-Istitut tal-Ġurnalisti Maltin (IĠM) u l-Kumitat tal-Ġurnalisti.

Id-data ta' l-egħluq għas-sottomossjonijiet ta' xogħolijiet kienet il-15 ta' Mejju 2008.